Kahju küll, et olen pidanud teile pettumuse valmistama, kuid paraku on inimese võimetel omad piirid ja nii lihtsalt ei mahu vaatamata mu headele kavatsustele teile mõeldud blogi täiendamine praegu kuidagi mu ajakavasse, nii et jätan selle pooleli. Kuigi piltidega retseptide vaatamine on teile keeruline, lisan siia oma piltidega toidublogi aadressi, kust saate ehk kellegi kaasabil omale huvi pakkuvad retseptid kätte. Seal on mul ligi 1000 läbi katsetatud retsepti. http://toidupildid.blogspot.com\nPostitaja: Sille Varblane kell 14:22 84 kommentaari:\nKui meie ümber pole rikkust, tuleb otsida seda meie seest. Meil igal on midagi enda ja teiste jaoks. Rasked ajad ei tähenda ilma rõõmuta olemist, lihtsalt rõõmu tuleb otsida teistest asjadest. Kui Sa mõtled sellele, mis Sul on - lapsed... abikaasa... kodu... toit laual või sõber vm või ükski neist, siis Sul on, mille üle rõõmu tunda.\nKui ma võiksin Sulle midagi soovida,\noleks see rahu.\nKui ma võiksin Sulle midagi anda,\noleks see elamus.\nKui ma saaksin Sind millestki hoida,\noleks see hoolimatus ja tuimus.\nKui ma saaksin Sind millegi eest kaitsta,\noleks see kurjus.\nKui ma võiksin endast midagi anda,\noleks see armastus.\nKui ma saaksin endast midagi jätta,\noleks see kogemus.\nSoovin, et Sinu jõulud oleksid sellel aastal erilised!\nSoovin, et Sa kogeksid midagi jõulude sügavast olemusest.\nJa ma palun Jumalalt Sulle, kes Sa seda loed, ühte erilist õnnistust ja sügavat rahu nende jõulude ajal!\nKauneid pühi ja meeldivaid kohtumisi järgmisel aastal!\nKui vähegi võimalik, ärge jätke jõuluajal sisse astumast ka kiriku uksest, sest ehk on Jumalal plaan teid selle aastal just selle kaudu õnnistada.\nPostitaja: Sille Varblane kell 08:39 Kommentaare ei ole:\nAllikas: Targu talita - Sirje Rekkor\nLihtne, aga maitsev kook\n1 teelusikatäis piparkoogimaitseainet täidisesse\nPiparkoogitainas panna esmalt sügavkülma. Kui tainast ongi hoitud sügavkülmas, võtta see enne koogi valmistamist veidikeseks tahenema. Riivida sügavkülmast võetud piparkoogitainas jämeda riiviga. Suruda saadud puru lahtikäiva koogivormi põhja ja servadele. Vahustada munad suhkruga. Kohupiima ajada läbi sõela ja lisada munavahule. Soovi korral maitsestada täidisesegu piparkoogimaitseainega. Valada segu piparkoogitaina põhjale. Küpsetada 200°C juures umbes 20 minutit. Koogi küpsust kontrollida nagu ikka, puutikuga (kook on valmis, kui tikuga katsudes täidis enam tiku külge ei jää). Jahutada ja serveerida jõuluõhtul koos pohlasalatiga.\nPostitaja: Sille Varblane kell 08:36 Kommentaare ei ole:\nSildid: JÕULUKÜPSETISED JA -MAGUSTOIDUD, KOOGID\n1 purk 400 g punaseid konservube\n250 g taist sinki\n(1 peotäis värsket hakitud tilli)\nSalatites pole kogused nii olulised, võib üht või teist komponenti vähendada-suurendada.\nVala oad sõelale ning pese külma veega, sest oavedelik on lögane. Lõika sink ja õun kangideks, porrulauk õhukesteks rõngasteks. Sega kastmeks kokku majonees ja hapukoor, maitsesta sidrunipipra ning vajadusel ka soolaga. Kalla kaste salatile ja sega läbi. Soovi korral lisa värsket hakitud tilli.\nPostitaja: Sille Varblane kell 08:32 1 kommentaar:\nPostitaja: Sille Varblane kell 19:11 Kommentaare ei ole:\nKarerahelbe-õunapätsid näevad välja nagu kaerahelbeküpsised (pätsikesed), kuid neile on lisatud purustatud või riivitud õunu.\n5 detsiliitrit kaerahelbeid\n50 grammi margariini\n3 detsiliitrit riivitud või purustatud õunu\nKloppisin munad kahvliga lahti, lisasin suhkru, siis kaerahelbed, sulatatud margariini ja köögikombainis purustatud eelnevalt puhastatud ja kooritud õunad, segasin, tõstsin lusikaga väiksed pätsid küpsetuspaberiga kaetud ahjuplaadile. Küpsetada 200-225-kraadise ahju keskmises osas umbes 20 minutit.\nPostitaja: Sille Varblane kell 15:29 Kommentaare ei ole:\n900 g kohupiimapastat ( 3 pakki 300-grammist Tere kohupiimapastat)\n2 dl vahukoort ( 1 väike pakk) + 2 supilusikatäit suhkrut\n2 supilusikatäit zelatiini\n5 supilusikatäit vett\n7 supilusikatäit suhkrut\nväike 18-grammine 3 in 1 kohvipulber (Nestcafe)\n4 spl vett kohvipulbri lahustamiseks\nVahusta vahukoor 2 supilusikatäie suhkruga. Sega lahustuva 3 in 1 kohvijoogi pulber 4 supilusikatäie kuuma veega. Selle asemel võib kasutada ka tavalist lahustuvat kohvipulbrit, kuid siis võiks seda võtta ainult 1 supilusikatäis ja lahustada 2 spl kuuma veega. Lisa kohupiimale 7 supilusikatäit suhkrut ja lahustatud kohvipulber. Lisa kohupiimakreemile vahustatud vahukoor ja kiirelt kohupiimakreemi samal ajal segades ka paisutatud ja seejärel sulatatud zelatiin.\nZelatiini paisutamiseks pane 2 spl zelatiin tassi, lisa 5 spl külma vett, jäta seisma mõneks minutiks, kuni on muutunud paksuks, siis haki lusikaga ühtlasest massist lahti pudiks ja soojenda mikrolaineahju tavalisel soojendamise reziimil 20 sekundit või pane tassiga veega potti ja soojenda aeg-ajalt zelatiini segades kuni on muutunud vedelaks, keema ei tohi lasta, siis ei tardu enam.\nKui ei ole soovi tarretatud kreemi saada, siis võib ka lihtsalt ilma zelatiinita teha.\nPostitaja: Sille Varblane kell 17:38 1 kommentaar:\nSildid: MAGUSTOIDUD, RETSEPTID ANNIKALE\nMõtlesin välja sellise koogi, kus oleks sees tervislik kamajahu, aga samas oleks kook ka koogi maitsega, nii lisasin lisaks õuntele ka kakaod ja tulemus tuli täiesti söödav ja sai sööjate heakskiidu.\n3 detsiliitrit nisujahu\n1 detsiliitrit ehk 9 supilusikatäit kamajahu\n1,5 supilusikatäit kakaod\n1,25 detsiliitrit suhkurt\n50 grammi võid või margariini\n2 detsiliitrit piima\n1 liiter õunatükke\nKlopi munad kahvliga lahti, lisa kakaoga segatud suhkur, kamajahuga segatud nisujahu, mõni tera soola, vanillisuhkur, sulatatud või, piim, sega läbi, lisa väiksed õunatükid, sega, vala küpsetuspaberiga kaetud ümmargusse koogivormi. Küpsetada 35 minutit 200-kraadise ahju keskmises vahes ja siis veel 5 minutit ahju ülemises osas.\nPostitaja: Sille Varblane kell 11:55 Kommentaare ei ole:\nSildid: KOOGID, RETSEPTID ANNIKALE\nVabandan, et ei jõudnud esimeseks kuupäevaks rohkem kui ühe retsepti lisada. Loodan, et jõuan järgmise nädala lõpuks lisa panna.\nPostitaja: Sille Varblane kell 08:38 Kommentaare ei ole:\nSelle keeksi tegemiseks läheks vaja auguga koogivormi, kui seda ei ole, võib proovida ka lihtsalt ümmarguses koogivormis teha. See keeks on kahevärviline.\n450 grammi jahu\n2,5 detsiliitrit suhkrut\n1,5 klaasi petti või keefiri (ühe klaasi mõõt 2,5 detsiliitrit)\n7 supilusikat õli või 150 grammi margariini (olen alati õli kasutanud)\n1,5 teelusikat soodat\npoolele taignale lisada 1,5 supilusikat kakaod\nMunad kloppida suhkruga lahti, lisada soodaga segatud jahu, rosinad, keefir või pett, õli, segada korralikult läbi, pool taignast panna teise kaussi, sinna lisada kakao.\nVõiga määritud ja riivsaiaga üle puistatud auguga vormi hakata panema vaheldumisi valget ja pruuni tainast, siis jääb kook siiru-viiruline.\nKüpsetada 200-kraadise ahju keskmises vahes umbes 45 minutit kuni tikuga katsudes jääb tikk puhtaks.\nPostitaja: Sille Varblane kell 12:13 Kommentaare ei ole:\nJakobi õpetus, kuidas ekraanilugeja kasutajatel on hea blogis kommenteerida\nKirjutan siis natuke sellest, et kuidas jawsi kasutajad saavad siin blogis kommenteerida.\nIga postituse all peale seda, et postitaja Sille Varblane kell ... tuleb # kommentaari.\nSelle peal klikid enterit. Siis h tähega liigud kuni kirjani jätke oma kommentaar\nja seejärel järgmisesse lahtrisse kribid oma kommentaari. Edasi liikudes tuleb pealkiri -\nSeal on neli raadionuppu, esimene- google account mis tähendab seda, et pead sisestama oma google kasutajanime ja parooli. Järgmine - open id - saad kasutada järgmiste rakenduste kasutajaid:\npärast seda tuleb nimi/url - mida mina kasutan. Siin sisestad oma nime ja lingi kui soovid.\nVali enda jaoks sobiv raadionupp ja täida väljad ja siis vajuta lingile - kirjastage oma kommentaar, sellega on kommentaar postitatud.\nKontrolli, nüüd peaks kommentaaride arv olema ühest suurem. Minul esimesel korral juhtus nii, et kirjutasin kaks korda ühte kommentaari, kuni taipasin kommentaaride arvu vaadata.\nMina ootan teie retseptisoove 1. septembril blogisse lisatavate retseptide kohta. Kui soove ei tule, siis ei tule ka retsepte.\nPostitaja: Sille Varblane kell 07:58 1 kommentaar:\nLisasin siia 21 retsepti. Lubasin 1. augustiks, aga sain natuke varem valmis. Otsustasin, et hakkangi kord kuus esimesel kuupäeval või esimeseks kuupäevaks lisama retsepte, kas just iga kord nii palju, seda ei oska öelda. Võite juba nüüd hakata mulle saatma retseptisoove järgmiseks kuuks. Need, kes mulle saatsid meili ja kirjutasid oma soovidest, nendega ma püüdsin arvestada ja lisada siia neid retsepte, mida nad soovisid. Retsepti nimetuse juurde lisasin ka soovija nime, lehe küljel on ka alajaotustes nüüd vastavalt teie nimele alajaotused, näiteks retseptid Annikale jne.\nHead avastamist ja võite julgelt mulle kirjutada meilile sille.varblane@gmail.com\nNeile, kes on mulle meili saatnud ja kelle meiliaadressid on mul olemas, saadan ka edaspidi teate, kui lisan uusi retsepte.\nPostitaja: Sille Varblane kell 09:51 1 kommentaar:\nLeidsin sellise jäätisekokteili retsepti:\n2 portsu jäätist\n2 klaasi õunamahla\nNagu ma sellest retseptis aru saan, võetakse võrdselt jäätist ja õunamahla, vahustada läbi ja ongi valmis.\nPostitaja: Sille Varblane kell 09:49 Kommentaare ei ole:\nSildid: JOOGID, MAGUSTOIDUD, RETSEPTID ANNIKALE\nLeidsin sellise retsepti, ise läbi teinud ei ole\n1,25 detsiliitrit mustikaid\n1 detsiliiter apelsinimahla\n2 detsiliitrit maitsestamata jogurtit\nPurusta nuimikseriga mustikad. Lisa ülejäänud koostisosad ja sega mikseriga ühtlaseks. Vala kokteil klaasidesse.\nPostitaja: Sille Varblane kell 09:35 Kommentaare ei ole:\nÜks kokteil blogistnimega hea toit.\n100 grammi vaniljejäätist\nKõik koostisained korraga blenderisse või köögikombaini kokteilikannu umbes 20 sekundiks ja jook ongi valmis.\nPostitaja: Sille Varblane kell 09:18 Kommentaare ei ole:\nBlogist nimega Hea toit küsisin Annikale jäätisekokteili retsepti.\n150 grammi maasikaid (võivad olla ka külmutatud)\n100 g vaniljejäätist\nKõik koostisained panna korraga blenderisse või köögikombaini kokteilikannu, umbes 20 sekundit ja maitsev jook ongi valmis.\nPostitaja: Sille Varblane kell 09:15 Kommentaare ei ole:\nBanaani kohvimagustoit Annikale\nKuna Annika soovis retsepti, mille koostises oleks kohvi, kuid ma ise ei ole midagi kohviga teinud, siis küsisin toidublogi nimega Annuska köögis pidajalt luba tema retsepti kasutada. See on magustoidukaussidesse tehtav kihiline magustoit.\n2 spl kanget kohvi (eelistasin lahustavat kohvi )\n2-3 spl fariinisuhkurt\nkergelt pruunistatud mandlilaaste\n3 banaani teha kahvliga pehmeks, segada kange kohviga.\nPool saadud segust jaotada nelja magustoidukausi põhja,valada peale natuke jogurtit, sinna peale veidi fariinisuhkrut.\nJätka kihtide tegemist, uuesti banaanisegu, jogurt ja fariinisuhkur. Viimane banaan jaotada ketastena pealmiseks kihiks. Kaunistada mandlilaastudega.\nRetsepti autori arvates tuli maitsev magustoit, ise ma seda läbi teinud ei ole.\nRetsepti autor kirjutas märkusena, et järgmine kord prooviks ta seda teha nii, et sulataks/kuumutaks pannil fariinisuhkru ja jätaks banaanid ketasteks, küpsetaks neid ehk mingil määral. Nii et otsustage ise, kuidas teete.\nIse ma pakuksin, et jogurti võiks asendada ka kohupiimakreemiga.\nPostitaja: Sille Varblane kell 08:58 Kommentaare ei ole:\nSingi-juustu lehttaignapesad Annikale\nNeed on muffinipannis tehtavad pirukad või suupisted, kus on igasse muffinipanni süvendisse tõstetud taignaruut, mille peale on pandud täidis. Väga maitsvad!\n1 pakk lehttainast (müüakse külmutatult)\n150 grammi sinki\n50 grammi riivjuustu\n1 detsiliiter kohvikoort\nüks kolmandik suurt paprikat\nSulatatud lehttaigen rullida õhukeseks ja lõigata ruudukujulisteks tükkideks. Lehttaignaga ümberkäimisest kirjutasin pikemalt tuunikala-lehttaigna pirukate juures.\nAsetasin taigna muffinipanni pesadesse nii, et taigna nurgad jääksid üle vormi serva, küljed aga lükkasin veidi sissepoole, et oleks vastu muffinipanni.\nLõikasin singi ja paprika väikesteks kuubikuteks. Jagasin singi, paprika ja riivitud juustu taignatükkidele ja tõstsin igasse pessa juustu peale 2 tl eelnevalt soolaga segatud kohvikoort, ning raputasin peale veidi pitsamaitseainet. Selleks, et ei läheks sassi, millisesse süvendisse on juba mingit täidisainet pandud, võiks teha nii, et panna järjest ühte süvendisse natuke igat koostisainet ja siia alles panna järgmisesse, nii ei tea küll täpselt kui palju igasse võib panna, aga vähemalt ei jää üheski pirukas mingi koostisaine panemata.\nKüpsetasin 225-kraadise ahju keskmises vahes kuni taigen oli pruunika värvusega. Kahjuks aega ei vaadanud, aga küpsesid kiiresti, umbes 10 minutit.\nPostitaja: Sille Varblane kell 09:34 Kommentaare ei ole:\nSildid: KÜPSETISED - LEHTTAIGEN, RETSEPTID ANNIKALE, SOOLASED KÜPSETISED\nTuunikala-lehttaigna pirukad Annikale\nNende pirukate tegemiseks läheks vaja muffinipanni. Igasse panni süvendisse asetatakse lehttaignast lõigatud ruut ja sinna peale täidis, küpsevad pealt lahtised maitsvad pirukad.\n1 pakk lehttaigent\n1 tuunikala tomatis konserv\nLehttaigna sulatamiseks võiks panna külmunud taigna eelmisel õhtul kogu ööks tavalisse külmkappi sulama. kui on kiiretsi vaja, siis võib sulatada ka toatemperatuuril.\nSulatatud lehttaigen rullida õhukeseks, lõigata umbes 7 cm pikkusteks ja laiusteks ruutudeks, igasse muffinipannisüvendisse asetada see ruut, nii et see taignaruut jääb ka süvendi külgedele ja täidis tõstetakse sinna peale.\nLehttaigna puhul on oluline lõigata terava noaga, siis küpseb lõigatud äär kenaks leheliseks. Lehttaigna küpsetiste puhul ei tohi kunagi ääri kokku suruda, siis seda lehelisust ei jää näha. Ka kinniste pirukate puhul ei vajutata äärt kokku, vaid vajutatakse sõrme või noa tagumise osaga tainas kinni umbes sentimeetri kaugusel lõikeäärest.\nKõik täidiseained segada omavahel ja tõsta muffinipanni asetatud lehttaignast ruutude peale, esialgu võiks panna igasse pessa 1 spl täidist, kui jääb üle, siis panna juurde. Küpsetada 225 kraadises ahjus keskmises vahes kuni pirukad on kuldpruuni värvusega 10-15 minutit. Väga head nii soojana kui ka külmana!\nPostitaja: Sille Varblane kell 09:30 Kommentaare ei ole:\nLehttaigna ribadest tehtud juustuga kaetud keerud, mis sobivad hästi suupisteks.\nLihtsalt tehtav maitsev suupiste!\numbes 400 g lehttainast, tegelikult ei ole selle suupiste puhul kogused nii olulised, põhiline on, et määrida lehttainas sulavõi või õliga (mina tegin õliga), raputada juust peale, lõigata jupid, teha keerd peale ja küpsetada valmis.\n400 grammi lehttainast\nnatuke õli määrimiseks, et juust ära ei kukuks\nRulli tainas õhukeseks, määri õliga, raputa üle juustuga, lõika kogu tainas pikkupidi pooleks ja siis omakorda ribadeks, riba pikkus jääb umbes 10 sentimeetrit. Keera keerdu nagu kruvi, 2 ringi võiks keerata. Küpseta küpsetuspaberiga kaetud ahjuplaadil eelkuumutatud 225-kraadises ahjus 5-7 minutit (unustasin kella vaadata).\nPostitaja: Sille Varblane kell 09:29 Kommentaare ei ole:\nSildid: KÜPSETISED - LEHTTAIGEN, RETSEPTID ANNIKALE, SOOLASED KÜPSETISED, SUUPISTED\nMurulaugu-hapuoblika lehttaignakeerud Annikale\nLahtirullitud lehttaignale on peale pandud täidisained, keeratud rulli ja siis lõigatud juppideks, millest tulevadki saiakesed. Arvasin, et nende rullide koostisesse võiks väga hästi sobida sink, kuna mul seda polnud, tegin ilma ja tulemus oli tegelikult üllatavalt hea.\n1 pakk lehttaigent (müüakse poes külmutatult)\n150 grammi riivitud juustu\nLahtirullitud lehttaignale laotada soolaga maitsestatud hakitud munadega segatud hakitud murulauk ja hakitud hapuoblikad, sinna peale panna riivitud juust, keerata rulli, lõigata umbes 2 sentimeetri laiusteks juppideks. Lehttaigna rullimiseks võtta rahulikult aega, alguses tundub, nagu seda ei annakski eriti suuremaks rullida, aga kui rahulikult aegamööda seda teha, siis läheb tegelikult taignatükk ikka palju suuremaks.\nKüpsetada eelkuumutatud 225-kraadise ahju keskmises vahes kuldpruuniks, selleks kulub umbes 10 minutit.\nPostitaja: Sille Varblane kell 09:19 2 kommentaari:\n1,75 detsiliitrit vett või piima (panin vett)\n1,25 teelusikat soola\nKlimbitaigna tegemiseks kloppida munad kahvliga lahti, lisada jahu, sool, vesi või piim, segada läbi, peaks olema üsna paks tainas.\nPanin piima-veesegu keema, lisasin maitse järgi soola. Mõni hetk enne keema hakkamist hakkasin kahe teelusikaga panema supisse klimpe, pliidi kuumus keerata maha. Selleks võtsin pool teelusikatäit tainast, asetasin poti kohale, teise lusikaga lükkasin taigna potti piima sisse. Nii panin järjest kogu taigna klimpidena potti, valmis klimbid tõusevad pinnale. Kui tundub, et kõik klimbid on peale tõusnud, on supp valmis, igaks juhuks võiks võtta enne keetmise lõpetamist ühe klimbi välja ja proovida, kas on valmis.\nSildid: RETSEPTID MAARJALE, SUPID\nherned (külmutatud või värsked)\nHakitud kapsas ja porganditükikesed panna vähese veega keema, mõne aja pärast lisada herned ja tükeldatud kartulid, maitsestada soolaga. Kui kõik on pehmed, lisada potti piim, nii et tuleks soovitud kogus suppi. Lasta keema tõusta ja ongi valmis.\nAhjus tehtav hakklihatoit, kuhu on lisatud palju kapsast.\n500 grammi hakkliha\n600 grammi toorest kapsast\n1,25 teelusikat soola + sool kapsa maitsestamiseks\nKapsas tükeldada väga väikesteks tükkideks, hautada peaaegu pehmeks, maitsestada soola ja peenpipraga, nii et oleks hea maitsega.\nHakklihale lisada 1,25 teelusikat soola, peenpipart, toored munad, tükeldatud paprika, peeneks hakitud sibul ja hautatud kapsad. Segada korralikult läbi ja tõsta vormi, kus soovitakse pikkpoissi küpsetada, kas piklik keeksivorm või ümmargune vorm, aga võib ka lihtsalt pika pätsina sättida ahjuplaadile ja seal küpsetada, siis võiks küpsetuspaberi alla panna.\nKüpsetasin kuumakindlas klaaskausis 200 kraadi juures keskmises vahes kuni pealt pruun. Kuna tegin seda juba päris ammu, ei mäleta kahjuks, kas kauss oli kaanega kaetud ja kui kaua küpsetasin, aga arvan, et enam-vähem 1 tund kulub küpsemiseks ja kaant pole peale vaja.\nKui kunagi ühes foorumis keegi kirjutas, et tegi kapsaga kotlette ja meespere ei saanud aru, et kapsas oli sees, siis tõepoolest ei tuvastanud ka minu abikaasa sealt kapsa olemasolu. Vaatluse põhjal oleks võinud arvata, et seal on palju sibulat, aga tõepoolest kapsa maitset ei olnud tunda.\nOdav ja tervislik võimalus teha hakklihatoitu, mille maitsest ei saa arugi, et suurem osa moodustab midagi peale hakkliha.\nSildid: ÕHTUSÖÖGID, ÕHTUSÖÖGID HAKKLIHAST\nAhjus tehtav söök, mille tegemiseks oleks vaja ilma plastmasskäepidemeteta väiksemat panni või väiksemat ümmargust vormi.\n1 detsiliiter vett (vett võib arvestada ka nii, et 1 supilusikatäis ühe muna kohta ehk siis 4 supilusikat)\npoolteist detsiliitrit külmutatud spinatit sulatatult\njuustu peale raputamiseks\nSpinat sulatada, pigistada kuivemaks. Munad kloppida kahvliga lahti, lisada vesi, sool ja pipar ning spinat. Valada korralikult õliga määritud vormi, peale panna õhukesed tomativiilud ja riivjuustu. Küpsetada 200-kraadise ahju keskmises vahes 20 minutit.\nPostitaja: Sille Varblane kell 09:09 Kommentaare ei ole:\nSildid: HOMMIKUSÖÖGID, RETSEPTID KAILE\nSpinati-kodujuustu ahjusaiad Kaile\n4 viilu kandilist saia\n150 grammi kodujuustu\n100 grammi spinatit\nüks kolmandik teelusikat soola\nSulatasin spinatikuubikud, lisasin neile kodujuustu, soola. Katsin saadud seguga saiaviilud, raputasin peale riivitud juustu, panin 200-kraadise eelkuumutatud ahju keskmisesse ossa kuni juust oli sulanud, selleks kulub kõige rohkem 5 minutit. Kaunistasin tilliga.\nPostitaja: Sille Varblane kell 09:07 Kommentaare ei ole:\nSildid: HOMMIKUSÖÖGID - LEIVAKATTED, RETSEPTID KAILE\nSpinati-pastavorm suitsusingiga Kaile ja Annikale\nEeldab kaanega ahjuvormi olemasolu.\n400 g peenikesi lintmakarone või teisi väiksemaid makarone\n200 g külmutatud spinatit ehk 10 kuubikut (külmutatud spinatit müüakse kuubikutena)\n4 detsiliitrit ehk 2 väiksemat pakki kohvikoort\n150 g praetud suitsusingi kuubikuid\nKeeda makaronid pehmeks, sega sulatatud spinati, praetud singikuubikute, juustu ning kohvikoorega, maitsesta soolaga, pane ahjuvormi.\nKüpseta 200-kraadise ahju keskmises vahes kaanega kaetud ahjuvormis umbes 40 minutit.\nLisandiks pakkusin salatit: hiina kapsas, apelsin, pirn, mis osutus laste suureks lemmikuks.\nPostitaja: Sille Varblane kell 09:06 50 kommentaari:\nSildid: RETSEPTID ANNIKALE, RETSEPTID KAILE, VORMITOIDUD, ÕHTUSÖÖGID\nSee on salat, kus koostisained ei ole omavahel segatud, vaid on kihtide kaupa üksteise peale pandud, kõige peal on hapukoore-majoneesikaste. Seda salatit võib teha laiemasse kaussi või igale sööjale eraldi väiksesse kausikesse, mina aga tegin kandiku peale ja asetasin toiduained lilleõie kujuliselt, nii et kokku tuli üks suur salatist lill, mille õielehtedele panin ümberringi paprikaribasid ja südamikuosale hakitud munakollast.\npeeneks tükeldatud hiina kapsas\nKihte hakata laduma järgmiselt:\nKõige alla hiina kapsas, siis kurgiribad, sinna peale singiribad, siis riivitud juust ja lõpuks peale hapukoore-majoneesikaste, mis kujutab endast omavahel segatud hapukoort ja majoneesi, millele on maitseks lisatud soola.\nKaunistuseks võib peale panna paprika tükikesi või midagi muud.\nPostitaja: Sille Varblane kell 09:03 Kommentaare ei ole:\nHea lihtne köögiviljasalat, enam-vähem nagu ilma heeringata rosolje.\nKogused vabalt vastavalt soovile ja võimalustele, proovige maitset nii, et kokku oleks hea.\nKoostisained tükeldada kuubikuteks, lisada hapukoor ja sool.\nSee salat on alternatiiv ja hea vaheldus toidule keedetud kartul, heeringas hapukoorega, mille koostisosad on enam-vähem samad, kuid tulemus hoopis teine.\nkoorega keedetud kartuleid ( panin umbes 2 liitrit kuubikuteks tükeldatud kartuleid)\n300-400 g pakendis müüdavat soolaheeringat sibulaga või lihtsalt soolaheeringat ja 1 mugulsibul\n50 grammi murulauku\n400 g pakk hapukoort\nKartulisalat tuleb palju parem kui kartulid kooritakse alles peale keetmist. Kartulikuubikutele\nlisasin hakitud murulauku ja pool soolaheeringas sibulaga väiksemaks tükeldatud pakisisu ilma õlita. Seal pakis olnud sibulad on huvitava ja mitte nii kange maitsega kui toores sibul, sobivad väga hästi. Lisasin hapukoore ja soola.Täiesti hea salat!\nPostitaja: Sille Varblane kell 09:01 Kommentaare ei ole:\nTegin jäätist ilma jäätisemasinata ja tuli täitsa jäätis. Tegelikult oli sellele juba vedelast pärast nii suur nõudlus, iga natukese aja järel käisin segamas ja siis limpsisime lusikat, kõik pereliikmed olid selle maitsega väga rahul ja ei jõudnud ära oodata, millal juba saab selle kallale asuda, lapsed jõid enda portsud juba vedelana ära, ei jõudnudki oodata kuni jäätis päris ära külmub.\nIsetehtud jäätis on mõeldud kohe söömiseks, kui jätta see sügavkülmikuse järgmiseks päevaks, siis ta külmub kivikõvaks ja läheb väga kaua aega enne kui seda sööma saab hakata. Kui on siiski soov järgmiseks päevaks ka jätta, võiks ülejäänud jäätise üsna külmununa panna vahvlitopsidesse. Vedelana pannes leotab vahvlitopsi põhja läbi.\nJäätise tegemiseks on vajalik sügavkülmikus ruumi olemasolu nii, et kauss või pott, milles jäätist tehakse, mahuks sinna.\n1 pk vahustamata vahukoort (200 ml)\n800 ml ehk 8 detsiliitrit piima, lihtsamalt öeldes võtke 1 liitrine pakk piima ja valage sealt üks väiksem tassi täis (2 dl) piima ära, ülejäänut kasutage jäätise jaoks (piima ja koore koguseid võib muuta, aga nii et piima ja koort tuleks kokku 1 l)\n5 munakollast - kasuta munavalge eraldajat, selle kohta täpsemat infot leiab küljel olevatest alajaotustest nime alt: söögitegemiseks vajalikud abivahendid.\n1,5 detsiliitrit suhkrut\nVahustamata koor ja piim valada potti, vanillisuhkur sisse, lasta kuumaks. Munakollased vahustada suhkruga, hea kui saab sellesk kasutada mikserit, sinna juurde lisada paar lusikat kuuma piimasegu, seejärel valada kogu aeg segades munakollaste vaht piimasegu juurde (sellega võib alustada juba siis kui piim on alles soe). Pliidil kuumutada madalal kuumusel veidi kuni natuke pakseneb (ega ta tegelikult ikka paksuks ei lähe, võib-olla vedela peti moodi jääb välimuselt). Jahutada. Panna kas sama potiga või suurema kausiga sügavkülma. Vähemalt iga 15 minuti järel käia kapi juures ja segada jäätis läbi, et jääkristalle ei tekiks sisse ja jäätis tuleks ühtlane, seda teha kuni külmub kõvaks. Aega kulus külmumiseks umbes 4 tundi.\nSildid: MAGUSTOIDUD, MAIUSTUSED, RETSEPTID JAKOBILE\nPelmeenisupp on samasugune nagu frikadellisupp, ainult frikadellide asemel on pelmeenid.\nSupi puhul ei ole kogused olulised. Koostisaineid panna nii palju kui on soovi ja võimalust ja kui paksu suppi keegi soovib.\nsoovi korral peenpipart\nPanin porgandi- ja kartulitükikesed keema, samal ajal lisasin ka pelmeenid. Keetsin kõik koos pehmeks, lisasin soola ja peenpipart, lõpus külmutatud tilli. Soovi korral võib lisada ka sibulat, mille võiks enne koos porgandiga väheses õlis läbi praadida.\nPäris hea tuli, parem kui frikadellisupp!\nPostitaja: Sille Varblane kell 08:57 Kommentaare ei ole:\nSelle toidu tegemiseks on vajalik ahjuvorm, näiteks kuumakindel klaasnõu. Valmistamine on lihtne.\numbes 1 kg pelmeene\n4 muna lahtiklopitult\n4 detsiliitrit piima\n1,5 detsiliitrit riivjuustu\nPaprika lõigata väikesteks tükkideks, sibul hakkida, praadida õlisel pannil koos läbi. Munad kloppida lahti, lisada piim ja sool, segada.\nPelmeene ei sulatata enne vormi tegemist.\nPanin üle poolte pelmeenide vormi tihedalt üksteise kõrvale, nende peale valasin läbi praetud praetud paprika ja sibulatükikesed ning riivjuustu.\nSinna peale panin ülejäänud pelmeenid. Lõpuks valasin peale muna-piimasegu, nii et pelmeenid olid enam-vähem piimaseguga kaetud. Küpsetasin 50 minutit, alguses oli kaas peal, aga selle võtsin üsna varsti pealt ära. Vahepeal natuke õrnalt segasin ka lootuses, et siis tõmbavad pelmeenid kiiremini piima endasse.\nToidu maitse oli hea, meenutas mulle lasanjet. Mees jäi väga rahule, minu jaoks oli liiga rammus. Mina eelistaksin siiski pelmeenivormile lihtsalt ainult pelmeene süüa.\nPostitaja: Sille Varblane kell 08:55 Kommentaare ei ole:\nSildid: RETSEPTID MAARJALE, ÕHTUSÖÖGID\nArmsad sõbrad! Loodan, et andestate mulle, et olen teid unarusse jätnud, kuid luban 1. augustil lisada mõne retsepti ja siis edasi regulaarselt seda blogi täiendada. Tänan väga kõiki, kes on mulle meili saatnud ja kirjutanud oma eelistustest, soovidest ja elust! Ja ka nüüd suvel kui ma siia blogisse midagi ei lisa, siis küsimuste või konkreetsete retseptide ja soovituste saamiseks võite mulle julgelt meili saata ja ma vastan. Seniks aga toredat suve!\nPostitaja: Sille Varblane kell 23:05 1 kommentaar:\nArmsad blogi külastajad! Kuna ma olen saanud meili teel tagasisidet neljalt inimeselt, siis ma jätkan selle blogiga. Andke mulle veel natuke aega puhkamiseks ja siis ma jätkan uue hooga ja ilmselt ka mõningate uuendustega. Nimelt kavatsen ma panna paika sageduse ja nädalapäeva, millal ma hakkan retsepte lisama, et te ei peaks käima vaatamas ja pettuma kui ma pole midagi lisanud, vaid oleks kindel teadaolev aeg, millal tasub midagi uut oodata. Pakun teile kõigile ka võimalust teha küljele iga kasutaja nimeline kaust, kuhu võin tõsta retseptid, mis teid rohkem huvitavad ja kust te soovi korral leiaksite need kiiremalt üles. Selle kausta saan teile mina teha, aga andke siis palun oma soovist teda. Sinna panekuks võite saata ka retsepte, mis teil on juba olemas, siis saate nad siin kõik koos hoida. Samuti ootan meilile sille.varblane@gmail.com jätkuvalt teie retseptisoove, mida keegi teist sooviks siit blogist leida. Mida rohkem te ise kaasa aitate ja oma erivajadustest ja soovidest teada annate, seda parem ja teile kasulikum see blogi saab olema.\nNii et veel pisut kannatust. Seniks aga toredat suve!\nPostitaja: Sille Varblane kell 16:28 Kommentaare ei ole:\nMa ei ole siia ammu midagi lisanud ja tõtt öelda kahtlesin, kas mul ongi mõtet jätkata, sest tagasisidet pole tulnud ja ma ei tea, kas seda kasutavad ja saavad siit abi inimesed, kes kuuluvad nägemispuudega- või pimedate inimeste hulka. Kui kasvõi üks sellesse sihtgruppi kuuluv inimene annab endast märku, siis ma jätkan seda. Kui siin kommenteerimine tundub keeruline, saatke mulle meil: sille.varblane@gmail.com\nPostitaja: Sille Varblane kell 21:23 Kommentaare ei ole:\nLihtsalt valmistatav vormiroog, mida on hea teha kuumakindlas klaasvormis.\n400 grammi (1 pakk) peenikesi lintmakarone või tükkideks murtud spagette\n200 grammi külmutatud spinatit ehk 10 kuubikut\n4 detsiliitrit (2 pakki) kohvikoort\n150 grammi praetud suitsusingi kuubikuid (sellist sinki müüakse turul)\nKeeda makaronid pehmeks, sega sulatatud spinati, praetud singikuubikute, juustu ning kohvikoorega, maitsesta soolaga.\nKüpseta eelkuumutatud 200-kraadise ahju keskmises vahes kaanega kaetud ahjuvormis umbes 40 minutit.\nPostitaja: Sille Varblane kell 21:54 Kommentaare ei ole:\nNeed on kotletid, kuhu läheb tatart rohkem kui hakkliha. Küpsetada saab neid ahjus.\npoolteist detsiliitrit toorest ehk 6 detsiliitrit keedetud tatart\n300 grammi hakkliha\nkolm neljandikku teelusikatäit soola hakklihale (tatar oli üsna soolane)\n2 supilusikatäit riivsaia segusse\nKotletid panna õlisele ahjuplaadile 200-kraadisesse ahju. Enne kotletitaigna tegemist panna ahi sooja. Sellest kogusest tuli 13 suurt kotletti. Kuigi ma ei vaadanud kotlettide küpsetamsiel aega, soovitaksin ma küpsetada ühelt poolt 35 minutit tingimusel, et kotletid on pandud kuuma ahju, siis keerata kotletid ümber ja küpsetada teiselt poolt 15 minutit. Loodan oma kogemustele tuginedes, et nii toimib.\nKotlettide pannile panemisel võiks järgida mingit süsteemi, näiteks 4 kotletti ühte ritta, siis on ümber keeramisel lihtsam jälgida, kas juba on keeratud.\nPostitaja: Sille Varblane kell 21:29 Kommentaare ei ole:\nPostitaja: Sille Varblane kell 21:16 Kommentaare ei ole:\nSee on porgandi-, juustu- ja peedikihiga salat, mille iga kihi vahel on ka hapukoore-majoneesikaste.\nI kiht - 2 keedetud porgandit riivitult\nII kiht - 200 grammi juustu\nIII kiht - 2 keedetud peeti riivitult\n500 grammi hapukoort\n1 detsiliiter majoneesi\nKausi põhja panna riivitud porgandid, sinna peale osa kastet, siis juustukiht, kaste ja lõpuks peedikiht ning sinna peale kaste. Salat jätta üleöö seisma, hommikuks on pealmine kastmekiht värvunud lillakaks ja salat maitsestunud.\nPostitaja: Sille Varblane kell 20:42 Kommentaare ei ole:\nSee on maitsev köögiviljade ja kalafilee kihiline vorm, millel on peal juustukate.\n600 grammi külmutatud kalafileed - kasutasin glasuuritud pangasiuse fileeportsjoneid (6 tk), ostsin Maximast, need on ristküliku kujulised kalafileetükid\n2 hiigelsuurt või 4 suurt sibulat\n3 spinati kuubikut\n1 teelusikat soola kalaportsjonite peale raputamiseks\npool teelusikat soola köögiviljadele\n2 detsiliitrit kohvikoort\nüks neljandik teelusikatäit soola\nTükeldatud sibulad kuumutada õlis, lisada tükeldatud paprika, kuumutada koos, lisada ka külmutatud spinatikuubikud, segada kuni spinat on sulanud, maitsestada soolaga, tõsta pliidilt.\nKalaportsjonid sulatada (tegin seda mikrolaineahjus), raputada peale soola.\nKuumakindla klaaskausi põhja panna pool köögiviljasegust, sinna peale kala fileeportsjonid ja nende peale teine osa köögivilju.\nVormitoit valada üle riivjuustu-kohvikoore seguga:\nSelleks segada omavahel riivjuust, kohvikoor ja sool.\nVorm panna eelkuumutatud 200-kraadise ahju keskmisesse vahesse, küpsetada kaanega kaetult 1 tund.\nLisandiks pakkusin keedetud kartuleid ja keedetud lillkapsast.\nVäga maitsev vormitoit!\nPostitaja: Sille Varblane kell 20:22 Kommentaare ei ole:\nSildid: ÕHTUSÖÖGID KALAST\nSee on söök, mille saab ahjus kuumakindlas kaanega kaetavas klaasnõus koos teha, nii riisi keeta kui ka kanakoibi.\nSelleks panin ahjuvormi 3 detsiliitrit keetmata riisi, lisasin 10 detsiliitrit vett, soola, karrit ja soola ning karriga sissehõõrutud kana poolkoivad (nii palju kui on). Vorm katta kaanega ja panna 200-kraadisesse ahju.\n1,5 tunni pärast vaatas ahjust vastu ahjuvormitäis riisi, mille peal olid kana poolkoivad. Hea lihtne ja väga mugav teha!\nPostitaja: Sille Varblane kell 16:06 Kommentaare ei ole:\nTatrakotletid Mart Olemalt\nKui tatraputru juhtub rohkem üle jääma, saab seda kasutada kotlettide valmistamisel. Muidugi võib pudru asemel kasutada ka eraldi keedetud tatart.\n1 liiter tatraputru või tatart\n200 g kartulihelbed (kartulihelbed võib asendada munaga - Sille märkus)\nPorgand riivida, hakitud sibul kuumutada pannil läbi, lisada küüslauk ja petersell. See kõik lisada tatrapudrule, vormida pätsikesed. Küpsetada ahjus umbes 20 minutit temperatuuril 200.\nPostitaja: Sille Varblane kell 11:49 Kommentaare ei ole:\nSildid: MART OLEMA SAADETUD RETSEPTID\nPorgandi-rosinasalat Mart Olemalt\n2 klaasi riivitud porgandeid\n1 klaas ananassimahla\n0,75 klaasi rosinaid\nLeota rosinaid ananassimahlas 20 minutit. Sega riivitud porgandid selle hulka.\nPostitaja: Sille Varblane kell 11:46 Kommentaare ei ole:\nSildid: MART OLEMA SAADETUD RETSEPTID, SALATID\nMartsipan Mart Olemalt\n2 pakki (200 g) mandlilaaste purustada köögikombainis seni, kuni see muutub paksuks massiks.\nPane mass kaussi ja sega sisse umbes 2 spl mett.\nTee kuulikesed ja veereta kookoshelvestes või jaanikaunapulbris. Kui segatud massist neid kuulikesi veeretada, peaksid käes olema õhukesed kummikindad, sest mass kipub sulama ja jääb käte külge kinni. Valmistoodangut on hea hoida külmkapis.\nPostitaja: Sille Varblane kell 11:37 Kommentaare ei ole:\nSildid: MAIUSTUSED, MART OLEMA SAADETUD RETSEPTID\nKOMMENTAARI LISAMINE BLOGISSE\nKuna kuulsin, et kommentaari lisamine pidi olema üsna keeruline, siis kirjeldaksin siin seda.\nIga postituse (retsepti) lõpus on lause: postitaja Sille Varblane ja kellaaeg, millal see on lisatud. Samal real paremal pool on sõna: 0 kommentaarid. Selle peale vajutades avaneb uus leht, kus saab lisada kommentaari. Sellel avanenud lehel on paremal pool pealkiri: Jätke oma kommentaar ja selle all kast, kuhu saab hakata kommentaari kirjutama. Kui tekst kirjutatud, siis natuke alalpoole minnes tuleb pealkiri: Valige identiteet ja selle all järgmised valikud:\ngoogle/blogger, mis on mõeldud siis kui kommenteerijal on olemas blogi blogger.com-is.\nJärgmine rida on Open ID - seda ei oska kommenteerida.\nJärgmine rida Nimi/URL - kui soovite oma nime lisada, siis peaks selle rea alguses oleva ringikese sisse vajutama, siis tekib sinna täpp ja selle alla tuleb kast, mille ees on sõna. "nimi", sinna tuleks siis enda nimi kirjutada ja selle all kast URL (valikuline) - selle võiks tühjaks jätta.\nJa on veel üks võimalus järgmisel real, seal on sõna: "anonüümne" - selle sõna ette tehke täpp kui ei taha oma nimega kommenteerida, vaid anonüümselt.\nKui nüüd on valitud identiteet, siis selle all on rida: postitage kommentaar ja selle all eelvaade. Kui enam üle lugeda ei taha, siis võib kohe vajutada: postitage kommentaar, peale. Hiljem seda retsepti vaadates on lause 0 kommentaarid asemel siis 1 kommentaar ja sellele vajutades saab kommentaari lugeda.\nMul oleks hea meel kui te kommenteeriksite, siis saaksin tagasisidet. Kui te olete siit mõnda retsepti katsetanud ja lisate kommentaari selle kohta, kuidas meeldis või kuidas õnnestus või mida võiks teisiti teha, siis see aitab ka teisi blogikülastajaid julgustades ka seda retsepti proovima.\nKommentaaridena võib lisada ka igasuguseid ettepanekuid, mis aitaksid seda lehekülge paremaks muuta ja ka retseptisoove, mida tahaksite siit leida.\nLehekülje allosas peale retsepte tuleb pealkiri: viimased kommentaarid. Sinna ilmuvad need kommentaarid, mis on viimati blogisse lisatud. Need ei ilmu sinna kohe, kuid ühe päeva jooksul küll. Sealt on hea vaadata, kas keegi on midagi kommenteerinud.\nViimaste kommentaaride järel on otsing, sinna saab sisestada otsitava sõna. Peale otsingut kõige all saab lugeda külastajate arvu. Kastis olev arv näitab kui palju külastusi on üldse kokku sellel lehel olnud. Kui selle numbri kõrval olevale sõnale: "OK" vajutada, siis avaneb kast, kust saab teada kui palju on lehekülge vaadatud täna, eile, sellel kuul ja eelmisel kuul.\nKui siin kommenteerimine tundub siiski keeruline, siis võib mulle saata ka meili aadressile: sille.varblane@gmail.com\nPostitaja: Sille Varblane kell 15:10 Kommentaare ei ole:\nMart Olema tegi hea algatuse ja saatis 2 retsepti ja kindlasti saadab ka edaspidi veel, aitäh talle selle eest!\nSiit ka teile üleskutse, kui teil on läbiproovitud retsepte, mida sooviksite teistega jagada, siis saatke julgelt mulle meiliaadressile: sille.varblane@gmail.com. Retseptide siia saatmine on hea võimalus panna teil enda lemmikretseptid kindlasse kohta. Koostan iga saatja kohta eraldi alajaotuse ja nii saate ka ise hõpsasti enda retseptid siit kätte.\nSaata võib ka retseptisoove, mida sooviksite, et ma läbi teeksin ja siia üles panekisn.\nPostitaja: Sille Varblane kell 15:04 Kommentaare ei ole:\nHiinakapsasalat ja avokaadovõie Mart Olemalt\nHiinakapsas tükeldada, hakkida 1 suur porru, tükeldada 2 tomatit, tilli-peterselli.\n2 spl. oliivõli, 1 tl. sidrunimahla, soola maitse järgi, 2-3 spl. külma vett.\nKõik segada hoolega läbi ja lasta seista.\n2 valminud avokaadot, 2 tükeldatud tomatit, 1 spl. sidrunimahla, 2 tl. hakitud sibulat, 0,5 tl soola, 1 purustatud küüslaugu küüs.\nVahusta avokaado köögikombainis ühtlaseks massiks ja lisa ülejäänud ained ning vahusta veel. Tarvitada 24 tunni jooksul.\nPostitaja: Sille Varblane kell 14:59 5 kommentaari:\nSildid: KÖÖGIVILJATOIDUD, MART OLEMA SAADETUD RETSEPTID\nMulgi kapsad on liha ja tangudega koos pehmeks keedetud hapukapsad, mis valmivad ilma, et peaks neid vahepeal segama.\n2, 5 kilo hapukapsaid\n2,5 detsiliitrit odrakruupe\n1 kg kalkuni õlaosasid või 1 kilone tükk taisemat sealiha, kapsaliha ei soovita, see on liiga pekine\nvett nii palju, et kõik oleks kaetud\nHapukapsad pigistada vedelikust kuivaks ja panna potti. Kui seda ei tee, võib toit liiga hapu tulla, nagu minul kunagi juhtus, mina olen lausa enne kapsad sõelal läbi pesnud.\nLeotatud odrakruubid panna kapsastele ja sinna peale kalkuni õlaosad. Seekord leotasin kruupe ainult 30 minutit, aga jõudsid ka selle ajaga juba paisuda, leotamiseks panna kruubid kaussi ja valada peale hulgalsielt vett ja jätta nii seisma, enne toidu sisse panekut olen vee ära kurnanud. Kui ei ole aega eelnevalt leotada, võiks nad vähemalt enne ära pesta.\nOlen kasutanud kalkuniõlaosasid, kuna mulle ei meeldi keedetud pekine sealiha ja kalkuniga tuleb toit ka lahjem, kuid kalkuni sabad, mida ka müüakse, on enam-vähem ainult pekk.\nKui kõik on potis, valada potti vett nii, et kõik oleks veega kaetud.\nKeetsin 4 tundi. Lõpupoole tõstsin kalkuniõlaosad toidu seest välja, eemaldasin kondid, lõikasin liha tükkideks ja panin liha toidu sisse tagasi. Lisandiks pakkusin keedetud kartuleid. Sobib ka lihtsalt leiva kõrvale süüa.\nMinu vanaema on mulgi kapsaid ka purki pannud. Valmis kuuma toidu tõstis puhastesse kuivadesse purkidesse ja kaanetas kinni. Pärast purke enam ei kuumuta. Selliselt võivad mulgi kapsad külmas säilida mitu kuud.\nPostitaja: Sille Varblane kell 22:47 Kommentaare ei ole:\nKala-riisi-külmutatud köögivilja vorm\nSee on lihtsalt valmistatav vormitoit, mille tegemiseks pannakse kuumakindlasse klaasnõusse toore kalafilee tükid, keetmata riis ja külmutatud köögiviljasegu ning vesi, kõik koos keedetakse ahjus pehmeks.\n400 g kalafileed (minul oli pangasiuse filee)\n4 detsiliitrit keetmata riisi\n1,5 teelusikatäit soola\n1 pakk külmutatud köögivilju (panin Hortex külmutatud segu "Talvine supp" - porgand, lillkapsas, aeduba, rooskapsas, porru, seller)\nPestud riis panna ahjuvormi, sinna peale külmutatud köögiviljasegu ja poolsulanud kalafileest lõigatud kuubikud. Segada läbi, lisada vesi ja sool. Panna 200-kraadisesse eelsoojendatud ahju keskmisesse vahesse.\nKüpsetasin 1 tund ja 20 minutit.\nPostitaja: Sille Varblane kell 22:40 Kommentaare ei ole:\nVäga hea maitsega küpsise-marmelaadi-kohupiimakook, mida pole vaja küpsetada, parem kui arvata võiks! Natuke meenutab ka kirju koera maitset, aga minu arvates veel parem.\n4 pakki heledaid küpsiseid (minul oli 2 pakki "Selga" küpsiseid ja 2 pakki "Kalewi" sidruniküpsiseid)\n270 grammi võid (kõva taluvõi, mitte võidel või võideks) - osta 2 pakki Põltsamaa taluvõid, mille üks pakk kaalub 150 grammi, poolteist väikese sõrme laiust lõika ühest võipakist kitsamast küljest ära ja jäta kasutamata, siis peaks nii palju võid olema.\n800 g kohupiimapastat (2 toru Alma või Pagari )\n400 g marmelaadi kuubikuid\n2,5 detsiliitrit piima\nKüpsised purustada peeneks (tegin seda köögikombainis), neile lisada marmelaadikuubikud, segada korralikult läbi.\nVõi sulatada, võile lisada suhkur, piim ja kohupiimapasta. See kõik omakorda lisada küpsisepurule. Segada, tõsta vormi (katsin vormi põhja ja küljed eelnevalt küpsetuspaberiga). Panna külmkppi järgmise päevani seisma ja siis lõigata nagu torti.\nPostitaja: Sille Varblane kell 22:28 Kommentaare ei ole:\nNeed on sellised ahjusaiad, mis pannakse tihedalt üksteie kõrvale, kaetakse singi kuubikute ja riivjuustuga ja siis valatakse üle muna-piimaseguga. Küpsevad pehmed saiad.\nSaiaviilud laotada kõrvuti väiksemale ahjupannile, katta singikuubikute ja riivjuustuga. Munad kloppida kahvliga lahti, lisada sool ja piim. Singi ja juustuga kaetud saiaviilud valada muna-piimaseguga üle. Piimasegu jookseb ka pannile, kuid saiad tõmbavad selle kohe endasse. Küpsetada eelkuumutatud 225 kraadise ahju keskmises vahes 15 minutit.\nSaiad on maitsvad ja jäävad pehmemat sorti, soovi korral võib süüa ka noa ja kahvliga.\nPostitaja: Sille Varblane kell 22:17 Kommentaare ei ole:\nSildid: HOMMIKUSÖÖGID - LEIVAKATTED\nToidu tegemiseks oleks vaja ahjuvormi. Keedetud lillkapsaõisikud pannakse kuumakindlasse klaavormi või mõnda teise vormi, sinna peale valatakse singi-juustu-piimasegu ja pannakse mõneks minutiks ahju. Päris maitsev!\n2 pakki külmutatud lillkapsast\n100 grammi taist sinki\ncayenne pipart (hästi vähe)\nLillkapsas keeta väheses soolaga maitsestatud vees pehmeks ja peale kurnamist panna ahjuvormi. Kohvikoor ja piim lasta kuumaks, lisada sool, singitükid ja riivjuust, kuumutada nõrgal kuumusel kuni juust on sulanud, kui on tunda, et kaste on paksemaks läinud, riivjuustutükid ei uju enam piima sees, vaid on sulanud ühtlaseks.\nKaste valada ahjuvormi keedetud lillkapsatükkidele, peale raputada veel veidi riivjuustu. Panna koos ahju 5 minutiks.\nPostitaja: Sille Varblane kell 21:58 Kommentaare ei ole:\n400 grammi makarone (1 pakk)\n200 grammi taist sinki\n1 purk punaseid Kidney ube (kindlasti eelnevalt sõelal pesta ja nõrutada, kuna purgis on nad üsna inetus ja lögases vedelikus)\nväike jupp porrut\nMakaronid keeta pehmeks, sink, kurk, õun ja porru tükeldada, lisada makaronidele koos pestud kidney ubadega, lisada hapukoort, majoneesi, soola, segada.\nPostitaja: Sille Varblane kell 21:32 Kommentaare ei ole:\nVabandan kui olen teile vahepeal pettumuse valmistanud, sest pole nii ammu siia midagi lisanud!\nTegin muffineid väikses tupperware silikoonvormis. Silikoonvormi eelis on see, et vormi pole vaja määrida õliga, vaid veega ja peale küpsemist piisab vormi teistpidi keeramisest kui juba küpsetised kukuvad vormist välja ilma, et peaks nende välja aitamisega vaeva nägema. Tavalise muffinipanni kasutamise korral määri pesad põhjast ja külgedelt õliga.\n5 detsiliitrit jahu\n1 teelusikatäis paprikapulbrit\n100 grammi sinki\n1 detsiliiter õli\nSega omavahel jahu, küpsetuspulber, sool ja paprikapulber, lisa riivjuust ja singikuubikud. Siis lisa lahtiklopitud munad, piim ja õli. Sega lusikaga läbi ja tõsta muffinipanni süvenditesse.\nKüpsetasin 200-kraadise ahju keskmises vahes 15-20 minutit. Kuna küpsetasin hästi väikseid muffineid, kulus mul selleks 15 minutit, suuri muffineid tehes kulub selleks ilmselt 20 minutit või isegi 25 minutit.\nPostitaja: Sille Varblane kell 18:28 Kommentaare ei ole:\nÕnnelikku uut aastat, armsad blogi külastajad!\nSoovin teile muredevaest, rõõmuderohket aastat!\nNeed on maitsvad juustu-maitselised küpsised, tegin pulki, kuid proovisin teile mõeldes ka mõne küpsise pallikesena ja toimis väga hästi.\n150 grammi võid (Põltsamaa taluvõi kaalub 150 grammi)\n4 detsiliitrit riivjuustu\npoolteist detsiliitrit hapukoort\npool teelusikatäit paprikapulbrit ("Latplanta" firma, toote nimi: magus jahvatatud paprika)\nKui sul on köögikombain, siis pane kõik koostisained köögikombaini ja töötle seal ühtlaseks taignaks, kui aga ei ole, siis haki pakk võid tükkideks, pehmema võiga on lihtsam, lisa poolteist detsiliitrit hapukoort, üks muna, 4 detsiliitrit riivjuustu ja 5 detsiliitrit jahu, millesse on lisatud 1 teelusikatäis soola ja pool teelusikatäit magusat jahvatatud paprikapulbrit, sega ja sõtku kätega kuni saad ühtlase taigna, siis hakka sealt võtma väikseid tükikesi ja vooli käte vahel umbes pöidlaküüne suurused pallikesed.\nTaigna võiks enne pallikeste tegemist panna pooleks tunniks kuni tunniks külmkappi. Kui tundub, et tainas tahab käte külge jääda, lisa jahu juurde.\nPane küpsetuspaberiga kaetud ahjuplaadile ja küpseta eelkuumutatud 200-kraadise ahju keskmises vahes 6 minutit ja siis veel ülemises 3 minutit.\nÜlemises vahes küpsetades ettevaatust, et küpsetuspaberi ääred ei ulatuks palju panni äärest kõrgemale, kuna muidu võib paber puutuda vastu ahju laes olevat küttekeha ja põlema minna! Ütlen seda, kuna minul on küpsetuspaberi äär söestunud põhjusel, et see oli kõrgem ja puutus vastu ahju lage.\nPostitaja: Sille Varblane kell 22:58 Kommentaare ei ole:\nSildid: KÜPSISED, SUUPISTED\nSoovin Sulle rahu, mis aitaks Sul eluraskustes endaks jääda.\nSoovin Sulle headust, millega teiste elu rõõmsamaks muuta.\nSoovin Sulle südant, mis märkaks abivajajat,\nsest kes teisele head teeb, ei jää ka ise abist ilma.\nSoovin Sulle aega, et märgata mis Sinu ümber on!\nSoovin Sulle armastust, sest seda on meil kõigil väga vaja.\nSoovin Sulle usku Jumalasse, sest see avab tee tõelise rahu ja rõõmu juurde.\nSoovin, et Sinu jõulud oleksid väga rahulik ja armas aeg ja Sa kogeksid sellel ajal palju armastust ja rõõmu!\nPostitaja: Sille Varblane kell 21:31 Kommentaare ei ole:\nSee on hakitud munaga kaetud ja näiteks paprikatükkide ja peterselliga kaunistatud tort rõstsaiast, millel on vahel 2 täidist: hapukoore-munatäidis ja tuunikala-juustu-hapukooretäidis.\nVäga hea võileivatort tuli! Algselt plaanisin tehe majoneesiga, kuid olen väga rahul, et tegin hapukoorega! Lihtne ja maitsev ja parajalt mahlane!\n18 viilu röstsaia\nEsimese katte jaoks:\n6 supilusikatäit hapukoort\nTeise katte jaoks:\n100 grammi riivjuustu (kui osta Saaremaa riivjuustu, siis pool pakki, kuid selle toidu puhul pole juustu kogus grammi pealt tähtis, võib olla ka natuke rohkem)\nKeedetud 7 muna hakkida kahvli harudega vajutades pudiks, eraldada sealt osa kaunistuseks, ülejäänud hakitud munad segada 6 supilusikatäie hapukoorega ja maitsestada soolaga.\nTeise katte jaoks segada ilma vedelikuta 2 karpi tuunikala, 100 grammi riivjuustu ja 6 supilusikatäit hapukoort, maitsestada soolaga.\nRõstsaia viiludel lõigata neljast küljest koorikud ära ja laduda alusele. Üldiselt tulevad need ääred üsna hästi ära ka käega vaikselt rebides ilma, et sai katki läheks, vähemalt Säästumarketis müüdava suure röstsaia puhul on see küll nii.\nMina tegin kolme-kihilise võileivatordi, iga kiht 6 saiaviilu.\nEsimene kiht katta tuunikalakattega,\nteine munakatte ja tuunikalakattega (2 kihti üksteise peale), kolmandale kihile panna munakate ja lisaks sinna peale raputada hakitud muna. Võimalusel lasta maitsestuda järgmise päevani.\nKülmkapis säilitasin toidukilega kaetult.\nPostitaja: Sille Varblane kell 21:10 Kommentaare ei ole:\nNeed on õhukesed ümmargused purustatud rosinaid sisaldavad munavalgeküpsised.\nVajalik on köögikombaini või vähemalt mikseri olemasolu. Kui teha vale napoleonikooki, kuhu läheb 5 munakollast, siis jääb sealt üle 5 munavalget, mida saaks kasutada valeri küpsiste tegemiseks.\n150 grammi võid (Põltsamaa taluvõi on 150 grammises pakis)\n1 detsiliiter purustatud rosinaid\nMunavalged vahustada tugevaks vahuks, vahustada tuleb nii kaua kuni on tekkinud paks tugev vaht ja kui kaussi tagurpidi keerama hakates ei kuku munavaht sealt välja, vaid jääb kausi külge, siis on piisavalt tugev vaht. Jäta see vaht kaussi ootama õiget aega.\n150 grammi võid ja 2 detsiliitrit suhkrut vahustada köögikombainis köögikombaininoaga, vahustamine tähendab või ja suhkru puhul pigem segamini segamist, lisada 1 detsiliiter purustatud rosinaid, 3 detsiliitrit jahu, lõpuks kõvaks vahuks vahustatud munavalged.\nRosinaid saab purustada kas köögikombaini väikses purustamisnõus, noaga hakkides või sibulahakkijas tükeldades, kuid tuleb eelnevalt veenduda, et see on sibulast täiesti puhas.\nKüpsetuspaberiga kaetud ahjuplaadile tõsta lusikaga väikesed taignakuhjakesed, umbes pöidlaküüne suurused. Kuigi tainas on paks, vajub see küpsedes laiaks õhukeseks küpsiseks, seetõttu peaks küpsistele jätma üsna suured vahed, muidu küpsevad küpsised üksteise külge kinni.\nKüpsetada eelkuumutatud 200 kraadise ahju keskmises või ülemises vahes. Nende küpsistega on selline imelik lugu, et isegi kõige ülemises vahes küpsetades kipuvad alt väga kiiresti pruuniks minema, kuigi pealt ei lähe. Ühegi teise küpsetisega sellist asja juhtunud pole. Neid küpsiseid olen mitu korda teinud ja igakord sama lugu, et alt lähevad liiga pruuniks, kuid pealt jäävad heledad. Proovisin ka ainult ülemises vahes küpsetada, kus peaks just pealt rohkem küpsetama, aga ikka läksid kõigepealt alt pruuniks. Ju siis peabki nii olema. ma ei tea täpset küpsemisaega, kuna pole nüüd neid uuesti teinud, kuid arvan, et 7 minutit on piisav aeg, siis võiks proovida ühte küpsist, kas on valmis küpsise maitsega.\nÜsna rasvased, aga hea maitsega küpsised!\nPostitaja: Sille Varblane kell 20:38 Kommentaare ei ole:\nSee on lihtsalt valmistatav kook, mille puhul võrreldes tavalise napoleonikoogiga ei kasutata lehttainast põhjade küpsetamiseks, vaid põhjadeks kasutatakse hoopis poes müügil olevaid vahvlilehti. Vahvlilelehti müüakse A ja O poodides, Konsumis, Maximas, Viljandis ka Leola poes, kindlasti kuskil veel.\nVahvlilehtede vahele panekuks tuleb keeta keedukreem.\nKook on vähemalt sama hea kui päris napoeleonikook või isegi parem, kuid tunduvalt lihtsam teha.\nHea kui on võimalus kasutada mikserit munakollaste ja suhkru vahustamiseks, aga kui ei ole, siis tuleb kahvli või vispliga võimalikult kaua kloppida, et munakollase-suhkrusegust saaks vedelam segu.\nMunakollaste eraldamiseks oleks vajalik munavalge eraldaja, panen siia lingi, kuhu vajutades saab selle kohta täpsemalt lugeda: http://toidud.blogspot.com/2008/10/kasulikud-abivahendid-sgitegemiseks_1471.html\n1 pakk vahvlilehti\npoolteist detsiliitrit suhkrut\npool teelusikatäit vanillisuhkrut\nEralda munakollased munavalgetest. Munavalgetest võib teha muanvalgeomletti või valeri küpsiseid. Munakollased vahustada pooleteise detsiliitri suhkruga vedelamaks,\nlisada 2 supilusikatäit jahu, vahustada segamini.\nPool liitrit piima panna pliidile potti soojenema, sinna hakata vähehaaval lisama munasegu, kogu aeg hoogsalt segades. Kuumutada kuni hakkab mullitamise häält kostma ja segades tunned, et segu pakseneb, kuid kuumutamine tuleks lõpetada enne kui keema hakkab, keeta ei tohiks, muidu tekivad kreemi sisse nagu keedetud munakollase tükikesed. Lisada vanillisuhkrut.\nLasta jahtuda, aeg-ajalt segades, et nahka peale ei tekiks.\nAlguses peale kuumutamist on keedukreem üsna vedel, umbes hapukoore paksune. Jahtudes muutub aga palju paksemaks , nii et ei tilgu enam lusika pealt kohe maha.\nKoogi kokku panemine:\nMinul olid ristküliku kujulised vahvlilehed, pakis oli 16 vahvlilehte, olen kunagi näinud ka ümmargusi lehti. Kuna ei tahtnud nii väikest kooki nagu vahvlileht on, panin 2 vahvlilehte kõrvuti ristküliku kujulisele kandikule. 4 lehte jätsin üle, kasutasin siis 12 lehte põhjadeks ehk 6 kahest kõrvuti asetsevast vahvlist kihti.\nVahvlilehed võiks enne morsiga läbi immutada. Ükskord tegin ilma immutamata, lusikaga söömiseks jäävad nii lehed liiga kõvad, kuigi pealtnäha ja katsudes on nad pehmed, jäävad süües veidi nätsked, mida immutatud vahvlilehtedega tehes ei juhtu.\nKuna vahvlilehed on suured, siis on neid halb immutamiseks vedeliku sisse kasta, kuna raske on leida nii suurt tasase põhjaga nõud, kuhu vahvlileht sirgelt sisse mahuks. Kuid kui on olemas suurem kõrgemate äärtega kandik, siis võiks sellele valada palju morssi ja kasta vahvlileht korraks mõlemalt poolt sellesse, nii et igalt poolt on märg. Kui sellist võimalust ei ole, siis tuleks vahvlileht panna otsapidi suurde kaussi ja lusikaga valada vedelikku vahvlilehele.\nKui esimene kiht vahvlilehti on immutatud, siis katta need jahtunud keedukreemiga, sinna peale panna uued immutatud vahvlilehed, mis katta jälle keedukreemiga ja nii edasi kuni kreem ja vahvlilehed otsas. Pealmisele kreemikihile pudista üks immutamata kuiv vahvlileht.\nPane kook külmkappi seisma, hea kui saaksid kooki hoida enne tarvitamist seal terve päeva või öö, et korralikult läbi imbuks. Lõika kook ruutudeks.\nPostitaja: Sille Varblane kell 19:43 Kommentaare ei ole:\nMuretaignast pallikesed (küpsised)\nMaarja Haamer tegi piparkoogitaignast palle ja see pani teda mõttele katsetada ka muretaignast pallide tegemist. Ta voolis sama moodi käte vahel taignast pallid, kuid natuke suuremad kui piparkoogitaignast. Küpsetas 200-kraadise ahju keskmises vahes 15 minutit ja kiitis, et tulid head küpsised. Mina tuletan siit veidi edasi ja teen ettepaneku, et neid palle võib ka peopesaga laiaks vajutada, nagu pannkook, nii saaks õhukesi küpsiseid teha.\nPostitaja: Sille Varblane kell 19:24 Kommentaare ei ole:\nSee on nagu küpsisetort, aga piparkoogitaignast küpsetatud suurtest plaatidest. See on minu eelmise aasta leiutis ja suur lemmik!\nPiparkoogiplaatide vahele läheb kohupiima-vahukoorekreem ja pohlamoos.\nSelle tordi eelis on see, et piparkoogiplaadid võib ka juba mitu päeva varem valmis küpsetada ja siis eelmisel päeval enne koogi serveerimist see valmis teha. Aga ettevaatust säilitamisel, et katki ei läheks.\nSee retsept eeldab ka mikseri olemasolu, sest vahukoort on vaja vahustada.\nKui mikserit ei ole ja soov seda siiski teha, siis võiks ka ainult kohupiimakreemiga teha, aga siis võiks osta juba valmis magusaks tehtud kohupiimakreeme, sest nendesse on lisatud ka rõõska koort.\nKook tuli mõõtmetega 24 korda 16 sentimeetrit. Koogil oli 5 kihti piparkoogiplaate ja kuues kiht peale pudistatud. Loomulikult võib teha ka vähem kihte.\nkohupiima- vahukoorekreem ja pohlamoos\n1 kohupiimapasta toru - 400 grammi (soovitan Alma või Pagari, ükskõik, kas rasvaga või ilma, need on kõige paksemad)\n1 pakk 200 milliliitrist vahukoorekoort\n2 spl suhkrut vahukoore vahustamiseks\nkohupiimapastale suhkrut maitse järgi nii, et hea maitsega oleks\n1 purk pohlamoosi, minul oli õuntest, arooniatest ja pihlakatest keedetud valepohlamoos ja olen teinud ka õuna-arooniamoosiga\nEnne piparkoogiplaatide küpsetamist oleks vaja natuke mõõta ja otsida mingi sobiva suurusega ristküliku kujuline ese, mille järgi kõik plaadid ühesuurused lõigata. Mina lõikasin selliste mõõtudega ristkülikud, et nad mahtusid kahekesi korraga ühele ahjuplaadile küpsema. Soovitan seda sama teha, muidu on liiga palju küpsetamist ja arvestama peab ka sellega, et need plaadid mahuksid kandikule või mingile alusele, mille peale kokku see kook valmis teha. Kui teha ahjuplaadi pikkune, siis see eeldab pikemat ristküliku kujulist alust, ümmargustele kandikutele see ei mahu. Zablooniks, mille järgi neid taignapõhju lõigata, võiks soovitada lõikelauda kui on sobiva suurusega või mingit sellise suurusega karpi. Aga kui ei leia kuidagi ristküliku kujulist eset ja pole ka sobivat kandikut, siis võiks ju ka ümmarguse teha, lõigata välja suure taldriku järgi, kuigi kandilisest on parem tükke lõigata ja ümmargusi tuleb siis igat põhja eraldi küpsetada, sest neid küll 2 korraga pannile ei mahu.\nKüpsetasin piparkoogitaignast 6 piparkoogiplaati.\nVõta tükk tainast ja rulli see küpsetuspaberi peal laiali, küpsetuspaber peab kindlasti all olema, muidu ei saa seda tõsta pannile. Lõika zablooni järgi välja õige suurusega tükk ja tõsta koos küpsetuspaberiga, mille võid peale taigna õigeks lõikamist lõigata samuti taignatüki suuruseks.\nTõsta taignatükk võimalikult panni äärde. Nüüd korja laualt tainas kokku, tee käte vahel ühtlaseks, vajadusel võta tainast juurde, pane uus küpsetuspaberitükk ja rulli tainas laiali ning lõika järgmine tükk ja nii edasi kuni saavad kõik tükid tehtud. Kui 2 taignaplaati on pannile mahutatud, pane need eelkuumutatud 200-kraadise ahju keskmisesse vahesse küpsema. Küpseta 15 minutit.\nKüpsenud põhjad jätta lauale jahtuma, jahtunult võib tõsta üksteise peale.\nKui hakata torti täidisega kokku panema, tuleks põhjad enne immutada. Kui kohe peale küpsetamist tort valmis teha, siis võiks põhjadel lasta enne jahtuda. Põhjad immutada mõlemalt poolt, nii alt kui pealt morsiga või kui pole, siis miks ka mitte piimaga, kuigi ise pole piimaga proovinud. Iga põhi immutada vahetult enne sellele täidise panemist, mitte nii, et korraga immutad kõik põhjad ära.\nMina immutasin selliselt, et võtsin suure kausi, millesse panin otsapidi piparkoogiplaadi ja valasin sinna morssi peale, morss jooksis mööda piparkoogiplaati kaussi ja siis ma sealt tõstsin lusikaga seda veel põhjale. Katsu, et igalt poolt oleks põhi märg. Kui see tehtud, siis keerasin põhjal teise külje peale ja tegin ka selle märjaks. Neid plaate selliselt küll immutada ei saa, et paned kandikule ja tõstad järjest lusikaga vedelikku peale, sest põhi on kõva ja ei ima vedelikku kohe endasse, ning nii jookseks see vedelik kõik koogi alla.\nKohupiima-vahukoorekreemi tegemiseks vahustasin vahukoore 2 supilusikatäie suhkruga, kohupiimapastale lisada suhkurt nii, et oleks hea maitsega, siis lisada kohupiimakreemile vahukoor ja segada läbi.\nIga kihi vahele panin kohupiima-vahukoorekreemi ja sinna peale moosi, moosi ajasin lusikaga laiali, segunes osaliselt kohupiimakreemiga.\nPraegu mõtlesin teie jaoks lihtsama variandi välja. Sa võiksid segada kohupiima-vahukoorekreemi kohe pohlamoosiga segamini, sest on vast üsna võimatu teada, kuhu on juba moos pandud ja kuhu mitte, aga eelnevalt läbi segades tuleb kõik ühtlane.\nPealmisele kihile pudistasin kuuenda piparkoogiplaadi, kaunistuseks panin ka mõned jõhvikad.\nJuba paari tunni pärast sai piparkoogitorti lõigata, põhjad olid pehmeks muutunud. Kui on paksemad piparkoogiplaadid, siis vajavad pikemat imbumisaega, näiteks üle öö.\nPostitaja: Sille Varblane kell 22:32 Kommentaare ei ole:\nNeed on küpsised, mille tegemiseks rullitakse piparkoogitainas laiali, kaetakse vahustatud munavalgega, keeratakse tihedasse rulli ja peale külmas hoidmist lõigatakse viiludeks ja küpsetatakse, siis jäävad piparkoogitaina-besee siiru-viirulised küpsised.\nPäris huvitavad, teistmoodi kui lihtsalt piparkoogid.\nMuanvalge vahustamiseks oleks vaja mikserit.\n500 grammi piparkoogitainast\n(veidi sidrunhapet - mõned terad)\nMunavalge vahustada tugevaks vahuks, lisada suhkur ja sidrunhape, vahustada veel. Munavalge on tugevaks vahuks vahustatud kui saab kausi, milles see on, keerata tagurpidi nii, et munavaht sealt kuhugi ei liigu.\nPiparkoogitainas jagada kaheks osaks, kumbki rullida õhukeseks ristkülikuks, katta munavahuga ja keerata tihedalt rulli.\nRullid panna küpsetuspaberiga 30-45 minutiks sügavkülma, et oleks parem lõigata. Peale külmas kõvemaks muutumist lõigata rullid õhukesteks viiludeks ja panna küpsetuspaberiga kaetud ahjupannile pikali. Küpsiste vahe võiks olla poolteist sentimeetrit, sest nad kerkivad suuremaks. Kui aga juhtub, et küpsevad üksteise külge kokku, siis saab peale küpsemist need üksteise küljest lahti lõigata või murda.\nPane ahi 15 minutit enne küpsiset ahju panemist sooja.\nKüpsetada 200 kraadise ahju keskmises vahes umbes 15 minutit kuni piparkoogitaigen on küpsenud. Peale 15 minuti möödumist proovi ühte küpsist. Kuna mul eelmisel aastal polnud põhjust nii täpselt küpsemisaega jälgida, kuid tahtsin selle retsepti siiski siia panna, siis soovitan lihtsalt peale 15 minutit proovida, kui tainas enam toores pole, siis on valmis.\nMäletan, et need küpsised läksid jahtudes kõvaks.\nPostitaja: Sille Varblane kell 22:08 Kommentaare ei ole:\nSildid: JÕULUKÜPSETISED JA -MAGUSTOIDUD, KÜPSISED\nSee on piparkoogipuru, kohupiimakreemi ja jõhvikatega kihiline magustoit. Selles magustoidus on kõike - hapukat erksust, magusat ja vürtsikat. Sööksin seda teinegi kord!\nSeda on lihtne valmistada, kuid vahukoore vahustamiseks eeldab mikseri olemasolu. Mikseri puudumisel võib vahukoore ära jätta ja kasutada ainult suhkru ja vaniljesuhkruga maitsestatud kohupiimapastat.\nSellel magustoidul ei annagi koguseid. Seda saab teha nii palju kui sul koostisaineid on, aga vaja läheb:\npiparkooke (mida õhemad, seda parem purustada)\nvahukoort (1 pakk)\nkohupiimapastat (1 toru)\njõhvikaid (jõhvikate puudumisel võiks teha ka kompotikirssidega)\nPiparkoogid pudistada üsna peeneks, mina purustasin köögikombainis.\nKohupiim segada vahustatud vahukoorega, lisada maitse järgi suhkrut ja vaniljesuhkrut.\nMagustoit panna kihiti magustoidupokaalidesse või suurde kaussi.\nAlumiseks kihiks panin õhukese kihi piparkoogipuru, siis kohupiimakreemi, natuke jõhvikad, jõhvikatega ei tasu liialdada, siis jälle kohupiimakreemi, piparkoogipuru, kohupiimakreemi, peale kaunistuseks jõhvikaid.\nLase külmkapis seista, et piparkoogipuru muutuks pehmemaks.\nPostitaja: Sille Varblane kell 21:56 Kommentaare ei ole:\nSildid: JÕULUKÜPSETISED JA -MAGUSTOIDUD, MAGUSTOIDUD\nKui piparkookide küpsetamine tundub keeruline, siis piparkoogitainast pallide tegemine pole seda sugugi. Võta piparkoogitainast väike tükike, pane see vasaku peopesa peale ja hakka parema peopesaga selle peal ringjaid liigutusi tegema, siis tekibki pallike, nagu plastiliinist voolides. Meie tegime lastega ühel aastal täiskasvanu põidlaotsa suuruseid pallikesi, ladusime pannile ritta ja küpsetasime.\nKüpseta 15 minutit eelkuumutatud 200-kraadises ahjus, pane ahi sooja juba enne pallikeste tegema hakkamist.\nPostitaja: Sille Varblane kell 21:49 Kommentaare ei ole:\nVäga maitsev pidulik kodujuustu-vahukooretarretisest tort, mille peal on kirssidega punane tarretisekiht. Lõigatud torditükk näeb välja selline, et kõrge valge tarretisekook, mille sees paistavad kirsid ja koogi peal on kaunis punane kirssidega tarretise kiht, koogil eraldi põhja pole.\nTee seda kooki ainult siis kui sul on mikrolaineahi zelatiini sulatamiseks! Vajalik on ka mikseri olemasolu, ning ka ümmargune lahtikäiv koogivorm.\nKodujuustu-vahukooretarretise tegemiseks läheb vaja:\n4 detsiliitrit, see on 2 pakki 200 milliliitrist vahukoort\n4 supilusikatäit suhkrut vahukoore vahustamiseks\n300 grammi ehk 1 tops kodujuustu\n2 teelusikatäit vaniljesuhkrut\n250 grammi maitsestamata jogurtit või hapukoort (tegin jogurtiga). Farmi maitsestamata jogurtit müüakse 250 grammises pakis, teised on enamasti 400 või 500 grammised.\n3 detsiliitrit kivideta kompotikirsse\n7 teelusikatäit zelatiini\npoolteist detsiliitrit vett zelatiini paisutamiseks\nKirsitarretise jaoks läheb vaja:\nkirsikompotivedeliku-vee-suhkru segu nii, et kokku tuleks kolmveerand kirsikompoti purgitäit magusat heamaitselist vedelikku, purgi mõõt 0,7 liitrit ja need kirsid, mis olid purgis lisaks kolmele detsiliitrile kirssidele, mis läksid kodujuustu-vahukoore tarretise sisse, panin peale mõõtmist kirsikompoti vedeliku sisse\n4 teelusikat zelatiini\nSoovitan eelistada Latplanta firma zelatiini, mis on helebeezis paberpakis, sees on 20 g ja maksab umbes 6 krooni. Müüakse kindlasti A ja O kauplustes, Konsumis. Ühes 20 grammises zelatiinipakis on 2 supilusikatäit zelatiini. On olemas ka teistsuguseid zelatiine, kuid soovitan seda, kuna see pole mind kunagi alt vedanud. Ärge ostke zelatiini, mida müüakse Säästumarketis, see on küll suures odavas pakis, kuid paisub ja hiljem ka sulab väga halvasti ja kuna seda on minu arvates peaaegu võimatu täiesti vedelaks sulatada, võib ka tarretis jääda tükiline. Maximas on suures 100 grammises pakis firma Anatols zelatiin, mis on ka hea. Zelatiini müüakse ka lehtedena, kuid ise ei ole neid kunagi kasutanud ja ei oska praegu ka täpsemalt öelda, kuidas nende sulatamine käib. Lugedes kirjeldust, tundub, et seda saab teha lihtsamalt, aga ilma et oleksin järgi proovinud, ei tahaks seda reklaamida.\nNüüd siis täpsemalt kodujuustu-vahukoore tarretise tegemise juurde.\n2 pakki vahukoort vahustada 4 supilusikatäie suhkruga. Suurde kaussi panna kodujuust, sinna lisada 1 detsiliiter suhkrut, 2 teelusikatäit vaniljesuhkrut, 250 grammine tops maitsestamata jogurtit, 3 detsiliitrit nõrutatud ilma kivideta kompotikirsse (kirsside kogus pole nii oluline, võib ka veidi vähem olla) ja lõpuks pidevalt segades paisutatud ja seejärel sulatatud zelatiin. Saadud segu valada küpsetuspaberiga kaetud lahtikäivasse koogivormi ja panna külma tarduma. Küpsetuspaber pane nii suur, et ääred jääksid natuke üle vormi ääre. Kui paned vormist väiksema küpsetuspaberi tüki, siis võib juhtuda, et kirsitarretise valamisel või tarretisevedelik sattuda vahukoore tarretise peale valamise asemel osaliselt küpsetuspaberi ja koogivormi vahele, kuid seda ei tohiks juhtuda.\nNüüd täpsemalt zelatiini paisutamisest ja sulatamisest.\nMikrolaineahju kannatavasse tassi või kaussi mõõta 7 teelusikatäit zelatiini, lusikad peavad olema korralikult täis, pigem kuhjaga kui vähem. Lisa zelatiinile poolteist detsiliitrit külma vett, sega läbi ja jäta paisuma. Umbes kümne minuti pärast, ükskõik, kas tassis on paks mass või mitte, sega lusikaga läbi ja sulata mikrolaineahjus. See, kas peale zelatiini paisutamist on tassis väga paks ja kõva mass või on vedel, oleneb vee kogusest, kahjuks ma ei mäleta enam, milline jäi selle koogi puhul, aga see pole ka oluline, pane julgelt see tass mikrolaienahju ja soojenda tavalisel soojendamise reziimil 40 sekundit.\nSiis kalla kohe ettevaatlikult zelatiin vahukoore-kodujuustu segu hulka, kuid samal ajal peab väga hoogsalt vahukooresegus segama, et zelatiini tükke ei tekiks. Kui kõigepealt valad ja siis alles segad, siis läheb zelatiin tükki ja tordist ei tule midagi välja.\nKui tort on pandud külmkappi tarduma, hakka tegema kirsitarretist tordi peale valamiseks.\nTäpsustuseks ütlen, et võtsin ühe purgi 700 milliliitrilist kirsikompotti, sellest 3 dl kirsse nõrutasin ära ja panin kodujuustu-vahukooretarretisse. Kompotivedelikule lisasin veidi vett ja suhkurt nii, et oleks hea maitsega tarretisevedelik. Kompotivedeliku-veesegu tuli kokku kolmveerand purki, sinna segasin sisse kirsid ja eelnevalt paisutatud ja siis sulatatud zelatiini.\nZelatiini panin 4 teelusikatäit, vett lisasin sinna pool detsiliitrit, segada läbi ja jätta 5 minutiks paisuma, siis sulatada mikrolaineahjus soojendades tavalisel soojendamise reziimil 20 sekundit, siis valada samal ajal kirsikompotivedelikku segades sinna hulka.\nKirsitarretise vedeliku panin kümkappi tarduma. Kui vedelik hakkas juba õrnalt tarduma, aga oli siiski alles vedel, valasin selle tardunud kodujuustu-vahukooretarretisele. Kui päris vedela valab siis on oht, et äkki voolab tarretsievedelik kodujuustu-vahukooretarretise vahele. Hoia kirsitarretist pool tundi külmkapis, siis katsu sõrmega, kas on ikka täiesti vedel või hakkab paksemaks minema. Selle aja peale peaks alles vedel olema, siis käi iga 10 minuti järel sõrmega katsumas, kui tundub, et enam sama vedel ei ole, vaid hakkab paksemaks minema, siis võib valada vahukooretarretise peale, kuid see peab olema vormis juba täiesti kõva. Kui tarretis lõpuks tarduma hakkab, siis toimub see väga kiiresti ja kui on juba kausis ära tardunud, siis ei saa seda enam tordi peale panna, siis jääb kõvade tükikestena, mitte kauni ühtlase tarretisekihina. Peale kirsitarretise valamist tõsta vorm väga ettevaatlikult külmkappi, et tarretisevedelik üle vormi ääre ei jookse.\nHoia külmkapis kuni ka pealmine tarretis on täiesti kõva. Selle tordi võib teha eelmisel õhtul valmis, aga saab ka juba samal päeval kasutada, kuid paar tundi võiks arvestada kirsitarretise tugevaks tardumiseks. Enne lahti lõikamist eemaldada lahtikäiva koogivormi äär.\nTort lõigata sektoriteks ja serveerida ja tänada kiidusõnade eest, mis selle tordi eest sööjatelt kindlasti tuleb!\nPostitaja: Sille Varblane kell 21:25 4 kommentaari:\nVäga lihtne ja hea võimalus seaprae tegemiseks on suure lihatüki küpsetamine küpsetuskotis, nii saab mahlase ja kenasti pruunistunud liha, kuid seda pole vaja ahjus ümber keerata ja see ei jää kuiv. Jõululaualegi väga hea koos keedetud kartuli ja pohlamoosiga ning kas tooreste või keedetud hapukapsastega.\nLiha ostmisel küsi ilusat taist ahjuliha küpsetamiseks sobivat lihatükki, millel ümberringi või ühel küljel oleks kamar.\nTähelepanu! Küpsetuskotte ei tohi panna kuumemasse ahju kui 200 kraadi ja pannakse küpsetuskott, mille sees on liha, puhtale ahjupannile, küpsetuskotti tehakse 3-4 väikest auku, et aur välja pääseks, muidu võib kott suure pinge tõttu katki minna ja ettevaatlik tuleks olla ka peale küpsetamist koti katki lõikamisega, et end mitte ära põletada sealt välja tuleva kuuma auruga.\npooleteise kilone sealihatükk (kui ostad suurema lihatüki, suurenda soola ja vee kogust)\npoolteist supilusikatäit peensoola\n1 küpsetuskott - küpsetuskotid on tsellofaanist kotid, mille sulgemiseks on kaasas spetsiaalsed klambrid, milles on augud, kuhu sisse tuleb panna kinniti teine ots ja tõmmata nii tugevasti kinni kui vaja. Üks kinniti pool on lai, sellel on otsast umbes ühe sentimeetri kaugusel poolkuu kujuline auk, kinniti teine ots on peenike, see peenike ots painutada ümber küpsetuskotisuu laiemas otsas oleva ava sisse ja tõmmata sealt jõuga läbi kuni kott on täiesti tugevasti kinni. Need klambrid võivad pakendis olla üksteise küljes kinni, mis tuleks lahti tõmmata Minul on Lindner firma küpsetuskotid, mõõtudega 25 korda 38 sentimeetrit. Need on sobiva suurursega, müüakse ka kalleid suuri kotte, mis on mõeldud kalkuni küpsetamiseks. Kirjeldus, mis ma andsin, käib Lindneri küpsetuskottide kohta, teisi kotte ma ei ole kasutanud, neil võib olla teistsugune kinnitussüsteem.\nEttevaatust! Veendu, et küpsetuskott või selle klamber ei puutuks vastu ahjulage, muidu võib põlema minna, kuid keskmises vahes küpsetades ei tohiks seda juhtuda kui ahi just väga väike ja madal pole!\nPesin liha üle, hõõrusin pooleteise supilusikatäie soolaga igalt poolt liha kokku,\npanin küpsetuskotti, kuhu lisasin ka 1 detsiliiter vett, võib ka natuke rohkem panna, sulgesin koti klambriga. Küpsemisel tekib lihast sulavate rasvade ja lihamahlade tõttu sinna rohkem vedelikku.\nLiha võiks küpsetuskotti panna nii, et tühi küpsetuskott on juba panni peal valmis, et ei peaks koos lihaga seda pannile tõstma.\nKüpsetuskotti torkasin kokteiltikuga 3 auku, kust aur saaks välja. Torka augud võimalikult koti pealmisesse ossa liha kohale, kui teed allapoole, siis võib vedelik aukudest välja joosta.\nKüpsetasin 200-kraadises ahjus keskmises vahes 2 tundi ja 15 minutit, liha oli täiesti pehme. Kui on suurem lihatükk, siis kulub küpsetamsieks kauem aega.\nKüpsetamise lõpus oli kotis päris palju vedelikku, mida saab kasutada kastmeks või kastme tegemiseks. Ahjust välja võttes lõika kott ettevaatlikult pealt lahti, mitte koti kinnituskohast, et vedelik, mis on koti põhjas, sealt välja ei jookseks. Või teine variant oleks enne lõikamist tõsta pajakinnastega liha sisaldavast küpsetuskotist mõlemast otsast kinni, tõsta see kiiresti kõrval olevasse suurde potti, et kott katki ei läheks, kuna peale küpsemist võib kott rabe olla ja seal potis lõigata küpsetuskott täiesti katki, võtta tühi kott potist välja ja visata ära, siis on liha koos vedelikuga potis, kus on seda ohutum lõigata, ei pea kartma, et kott läheb katki ja vedelik jookseb pannile laiali, kust on seda raske kätte saada, ning potist on lihtsam ka vedelikku tõsta kartulitele. Tõsta enne serverimist lihale lusikaga vedelikku, et oleks pealt mahlasem.\nPostitaja: Sille Varblane kell 20:16 1 kommentaar:\nKüpsisetort banaani- ja kakaokohupiima-vahukoore kreemiga\nKüpsisetort on väga lihtsalt tehtav maitsev kook, mida saab teha väga erinevate täidiste ja katetega. Esimese küpsisetordina panen siia küpsisetordi, mis lapsed tegid minu abiga oma isale isadepäevaks.\nVäga hea küpsisetort, vist parim, mida saanud olen!\n4 pakki küpsiseid - panime 2 pakki "Selga" kondenspiima küpsiseid ja 2 pakki "Selga" iirikreemi maitselisi küpsiseid\n1 purk kirsikompotti\n2 pakki 200 milliliitrilist vahukoort\n1 Tere banaanitoru (see on 300 grammine kohupiimakreem)\n1 Tere kakaotoru (see on 300 grammine kohupiimakreem)\nTegin 2 täidist:\nbanaanikohupiimakreem + 1 pakk vahukoort\nkakaokohupiimakreem + 1 pakk vahukoort\nEnne küpsisetordi tegemist võta kandik, kuhu kavatsed küpsisetorti teha ja laota sellele kõrvuti nii palju küpsiseid kui mahub, loe üle ja siis saad teada, mitu kihti nendest küpsistest välja tuleb, siis teab täidisega arvestada, et jätkuks igale kihile. Loe iga kihi küpsised kohe alguses erinevatesse hunnikutesse, siis saad kindel olla, et oled kõik selle kihi küpsised ära kasutanud ja kuskil pole küpsis puudu.\nTäidiste tegemiseks vahusta vahukoored, lisa ühe paki kohta 2 supilusikatäit suhkurt, kokku siis 4 supilusikatäit. Vahustatud koor jaga pooleks, ühte kaussi lisa banaanikohupiimakreem, teise kakaokohupiimakreem, sega korralikult läbi.\nPanin vaheldumisi ühele küpsisekihile ühte kreemi, teisele teist. Kokku tuli 4-5 kihti (enam ei mäleta). Arvesta nii, et pealmiseks kihiks jääks valge valge kreem (banaanikohupiimaga). Kui oled nõus nii palju nõusid määrima, võiks kohe jagada kreemid erinevate kihtide jaoks valmiserinevatesse kausikestesse või tassidesse, siis jaotad ühe kihi jaoks pandud kreemikoguse ühele kihile ja nii edasi ja ei teki ohtu, et hiljem tuleb kreemist puudu.\nKõigepealt tuleks kasta küpsised kompotivedelikku, kaua hoida ei või, muidu lähevad küpsised lödiks, lihtsalt korraks kasta vedelikku nii, et mõlemalt poolt on märg ja laotada kandikule.\nKahele kihile panime lisaks kreemile ka ilma kividetta kompotikirsse, lihtsalt laotasin need kreemi peale.\nKaunistasime külmutatud maasikate ja marmelaaditükikestega. Aga võib kaunistada ka kirssidega. Aga ananassi ja kiivit ei tohiks kohupiima peale panna, muudavad kohupiima mõruks ja banaan kipub inetult mustaks muutuma.\nPostitaja: Sille Varblane kell 19:17 29 kommentaari:\nSelle suupiste tegemiseks rullitakse taignarulliga kandiline saiaviil õhukeseks, kaetakse täidisega, keeratakse rulli ja siis lõigatakse omakorda see rull väikesteks juppideks. Lihtne valmistada!\ntäidiseks sulatatud juustu "Merevaik"\nKui on olemas köögikombain või mõni teine hea purustamismasin, siis võib teha järgmist täidist:\npurustada köögikombainis 100 grammi taist sinki, pool paprikat, lisada 3 supilusikatäit hapukoort ja natuke soola. Tuleb maitsev kreem.\nSaiaviilud rullida taignarulliga õhukeseks, kasutasin selleks kandilisi saiaviile. Rullitud saiaviilu annab hästi rulli keerata, kontrolligi palja saiaviiluga peale taignarulliga rullimist, kas annab rulli keerata, kui ei, siis tuleb veel rullida.\nSaiarullimise idee sain ühest vene keelsest raamatust, täidised mõtlesin ise.\nTäidiseks panin saiaviilule sulatatud juustu "Merevaik" ja tegin ka singi-paprikakreemiga, mis oli väga maitsev.\nKeerasin täidisega kaetud saiaviilu tihedalt rulli ja lõikasin kohe juppideks. Jupid panna taldrikule selliselt, et üks lõikepind on vastu taldrikut ja teine üleval.\nPealmiseks jääva lõikepinna võib katta ka sama kreemiga, millega täidad, aga ei pea seda tegema ja kui peenemat suupistet tahab, siis võib kaunistuseks panna tikuga viinamarja.\nVäga lihtne ja maitsev suupiste.\nPostitaja: Sille Varblane kell 14:16 Kommentaare ei ole:\nSee on singi- või vorstitükikestega paks munapuder, mida sobib süüa õhtusöögiks koos keedetud kartuliga või ilma kartulita hommikusöögiks. Mina mäletan seda sööki lapsepõlvest.\nNüüd oleneb sellest, kas soovitakse teha paksu putru, millele vedelikku alla ei jää või sellist, kus on ka vedelikku.\nKatsetasin erinevate piima kogustega, antud retsepti järgi pannile vedelikku ei teki, jääb paks munapuder.\nKes soovib, et peale munade hüübimist tekiks ka vedelikku, mida kasutada kastmena, siis peaks poole rohkem piima panema kui retseptis antud.\n100 grammi sinki või vorsti (kogus ei ole tegelikult oluline, võib panna nii, kuidas on võimalik)\nMunapudru tegemiseks praadida singi- või vorstitükikesed läbi, kuni tunned, et tuleb hea praetud singi- või vorsti lõhn. Munad kloppida kahvliga lahti, lisada piim, sool ja pipar. Munasegu valada pannile praetud singitükkidele ja küpsetada kuni munad on hüübinud. Kuni keema hakkamiseni hoida maksimum kuumuse peal, siis keerata 6 kuumusastmega pliid puhul 4 või 3 peale. Munaputru ei tohiks segada, muidu läheb liiga vesiseks, kuid kui täiesti ise munapuder seal küpseb, võib põhja kõrbeda. Põhjakõrbemise vältimiseks olen pannilabidat pannil püsti hoides , nii et ainult pannilabida alumine äär puutub vastu panni, segamise asemel lükanud sellega munasegu mõnest kohast veidi edasi.\nSöök saab üsna kiiresti valmis. Nii kui munad on hüübinud ja puder paks, ongi valmis. Pannilabidaga õrnalt liikudes ja katsudes peaks aru saama, kas on paks. Selle retsepti järgi läheb täiesti paksuks, nii et vedelikku üldse pannile ei jää. Kui lõpupoole hakata seagma lusikaga pannil, siis muutub munapuder vedelaks, tekib palju vee välimusega vedelikku.\nSobib hästi ka ilma kartulita hommikusöögiks.\nPostitaja: Sille Varblane kell 13:42 Kommentaare ei ole:\nSildid: HOMMIKUSÖÖGID, ÕHTUSÖÖGID\nSee on kohev ja mahlane väga hea kohupiimavorm, mis meenutab väga hea kohupiimakoogi katet. Kõige parem on süüa kisselliga, aga sobib ka ilma. Ahjust võttes natuke jahtuda lastes muutub tahkemaks. ja saab lõigata vormist välja ruudukujulisi tükke nagu koogil, aga muidugi kui kuju pole oluline, võib vormist välja tõsta ka vabalt lusikaga. Munavahu tegemiseks on vajalik mikseri olemasolu.\n400 grammi kohupiima (2 pakki 200 grammilist kohupiima)\n5 supilusiaktäit suhkrut\n2 supilusikatäit mannat\nveerand teelusikatäit vaniljesuhkrut\n1,5 detsiliitrit rosinaid (rosinate kogus ei ole nii oluline, võib panna ka umbes)\nMunavalged vahustada mikseri või köögikombainiga kõvaks vahuks. Et kontrollida, kas munavaht on piisavalt tugev, keera kaussi ettevaatlikult tagurpidi ja katsu, kas munavaht hakkab liikuma. Kui liigub, siis tuleb veel vahustada. Kui munavaht on piisavalt tugevaks vahustatud, siis kui kausi keerab teistpidi, jääb munavaht kausi külge ja ei liigu sealt kuhugi.\nMunakollased kloppida suhkruga lahti kas kahvli või mikseriga, lisada kohupiim, piim, manna, lõpuks munavalgevaht.\nKüpsetasin kuumakindlas klaaskausis kaane all 200 kraadi juures keskmises ahjuvahes 40 minutit.\nAhjust välja võttes oli kauss kohupiimavormi kaaneni täis.\nLasin kaane all jahtuda, mõne aja pärast oli kohupiimavormi kausis poole kausi jagu, küpsemise aeg kerkinud kõrge kiht oli vajunud kokku.\nAga vaatamata sellele oli see kohupiimavorm väga hea!\nPostitaja: Sille Varblane kell 13:16 Kommentaare ei ole:\nKontakt: sille.varblane@gmail.com. Minu teised blogid: http://toidupildid.blogspot.com http://sille-kasulik.blogspot.com


Marutaudi osas tasub endiselt ettevaatlik olla - Teated - Lõuna-Eesti Postimees\n7. detsember 2019, 18:28\nTerviseamet ning veterinaar- ja toiduamet tuletavad meelde, et kahtlaselt käituva mets- või koduloomaga kontaktis olnud inimene peaks kohe pöörduma lähima haigla erakorralise meditsiini osakonda.\nTerviseameti nakkushaiguste seire ja epideemiatõrje osakonna nõuniku Irina Dontšenko sõnul pole Eestis marutaudijuhte registreeritud küll juba mitu aastat, kuid teistes riikides on surmav haigus endiselt alles. Näiteks suri novembri lõpus 55-aastane Läti kodanik, kes sai marutõve ilmselt teda Indias purenud koeralt.\n"Kuigi Eestit peetakse marutaudivabaks maaks juba 2013. aastast, võib haige loomaga kokku puutuda näiteks välismaal reisides. Samuti ei ole välistatud olukord, kus haige loom on mingil moel Eestisse sattunud. Kui inimene on olnud kontaktis võõra mets- või koduloomaga, tuleb kohe pöörduda lähima haigla erakorralise meditsiini osakonda,” toonitas Dontšenko, kelle sõnul on marutaudivaktsiin olemas kõigis Eesti haiglates.\nLisaks soovitab nõunik loomadega käitumist kindlasti õpetada lastele, kes võivad võõrast looma paitama hakata. “Marutaud on äge kesknärvisüsteemi kahjustusega haigus, mis paneb loomad teistmoodi käituma. Seega võib metsloom muutuda pealtnäha sõbralikuks ja tulla inimesega kontakti otsima.“\nMarutõve viirusega nakatumine algab hetkel, mil haige looma sülg satub hammustuse kohta, kriimustusse või haava. Haigustekitaja jääb ligikaudu nädalaks sissepääsuväratisse, kus ta paljuneb. Viirus liigub mööda närvitüvesid selja- ja peaajju, edasi tungib silmadesse, südamesse, nahka ja suuõõnde. Viirus paljuneb süljenäärmetes ja eritub süljega, nakatunud looma sülg võib tekitajat kanda kuni kaks nädalat enne looma silmnähtavat haigestumist. Marutõve keskmine peiteperioodi pikkus on 1 kuni 2 kuud, olles minimaalselt üks nädal ja maksimaalselt rohkem kui aasta. Peiteperioodi pikkus sõltub viiruse sisenemise kohast ja on seda pikem, mida kaugemal see on peaajust.\n„Tuletame inimestele meelde, et lemmikloomade marutaudi vastu vaktsineerimine on Eestis kohustuslik juba enam kui 65 aastat,“ ütles Niin, lisades, et iga loomaomaniku kohustus on tagada, et tema lemmikloom saaks marutaudi suhtes vähemalt kord kahe aasta jooksul vaktsineeritud. „Lisaks ei tohi loomi lasta hulkuma, sest nii võivad nad puutuda kokku võõraste loomadega,“ ütles Niin, kelle sõnul tuleb metsloomade ning võõraste koduloomadega otsekontakti vältida isegi juhul, kui nad näivad sõbralikud. Kummaliselt käituvatest mets– ja koduloomadest tuleb teavitada veterinaarteenistust.\nSelleks, et nakatunud naaberriigist marutaud metsloomade rände läbi Eestisse ei jõuaks, vaktsineeritakse kaks korda aastas piirialadel elavaid metsloomi.\nLisaks seiratakse koostöös Eesti jahimeeste seltsiga metsamarutaudi põhikandjate ehk rebaste ja kährikute populatsiooni ning uuritakse kõiki marutaudikahtlasusega kodu- ja metsloomi, kellest on veterinaarteenistust teavitatud. Aastas tehakse 1200-1300 laboratoorset uurimist.\nViimane marutaudi nakatunud loom, kährikkoer, leiti 2011. aastal ligemale kilomeetri kauguselt Pihkva oblasti piirist.\nRiigipiiril kontrollitakse koostöös maksu-ja tolliametiga, et riiki pääseksid ainult marutaudi suhtes nõuetekohased lemmikloomad.\nHaigus pole ravitav\nMarutõbi on äge kesknärvisüsteemi kahjustusega kulgev inimeste nakkushaigus, millesse võivad haigestuda nii loomad kui ka inimesed. Loomade haigust nimetatakse marutaudiks. Haiguse tekitajaks on marutõve viirus, mis kahjustab kesknärvisüsteemi. Nakkusallikaks on haige loom.\nHaiguse õitseperioodis tekivad hingamishäired, mis avalduvad periooditi sügavas hingamises ehk niinimetatud „ohkamistes“. Haiguspilt võib kulgeda erinevalt: mõnedel haigetel ilmnevad ärritus- ja agressiivsusnähud, orientatsiooni kadumine, lihastõmblused ning krambid, mis kaelas ja kõrilihases tingivad tugeva valu neelamisel või isegi vedeliku nägemisel (hüdrofoobia ehk vee kartus). Kogu selle faasi jooksul on patsient teadvusel.


Mart Poom (120/0) - Soccerneti foorum\nEelmine 1 7 57 97 98 99 100 101 102 103 104 105 106 107 template Järgmine\nPlaanin ennast 19-ndal Rakveres toimuvale esitlusele sättida kui vähegi võimalik. Kellelgi kellel raamat juba olemas, oskab ehk veidi muljetada? Mõnuagendi tähelepanekud raamatute ja lugemise teemas jäid silma, aga ehk on kellelgi veel midagi öelda.\nKa sunderlandil on Poom meeles.\nMinulegi üllatuseks ilmus Venemaa suurimas spordiportaalis SELLINE ARTIKKEL. Need, kes Mart Poomi raamatut on lugenud ja/või vene keelt ei oska, pole sellega muidugi midagi teha. Kuid meeldiv fakt sellegi poolest.\nJa sibulate kommentaarid on muidugi ootuspärased.\nMinu meelest on Sports.ru lehel väga palju adekvaatseid kasutajaid ning ka kõige rohkem plusse saanud kommentaarid on kõik adekvaatsed.\nSelles, et venelased ajupestud rahvas on, ei saa samas kahelda.\nmuuseas on seal mingi seeria endistest vennasvabariigi vutimeestest? muidu oleks nagu pisut kummaline, kuidas poomini jõuti. ei tundu olema mees, kes võiks ju üleliia suurt huvi pakkuda vene vutisõpradele.\nArtikli ilmumise põhjus ei seisne selles. Küll aga ilmub sports.ru-l tõesti väärt kraami igapäevaselt.\nRamsTV Meets | Mart Poom\nKui kellelgi on huvi mõnda Poomi vana mängu täispikkuses vaadata, siis osad mängud on saadaval sellisel lehel nagu https://footballia.net/\nKahjuks peab vaatamiseks registreerima kasutaja. Üritasin eestlaste mänge sealt leida ajaloost ja mõned vanakooli asjad seal ikka olid ka. Kink Spartaku eest vs Mallorca, Meelis Rooba FC Copenhageni eest, Operi finaalmäng Roda särgis jnejne\nPoomi mäng versus Arsenal oli ka youtubes täitsa olemas isegi.


Janika Hiiuväin sai maailmameistrivõistlustel neli võitu - Meie Maa\nJanika Hiiuväin sai maailmameistrivõistlustel neli võitu\nTreener Kalle Hiiuväin ütles Meie Maale Janika võistlemist kommenteerides, et eesmärk koguda 7 punkti jäi küll saavutamata, kuid võrreldes eelmise aasta Euroopa meistrivõistlustega on edasiminek toimunud. Tema sõnul oli Janikal võimalus lõpetada turniir hea 19. koha jagamisega, kuid viimases voorus tuli talle vastaseks tugev filipiinlanna, kellele Janika kaotas.\nKalle Hiiuväina sõnul võttis oma osa ka turniiri keskel olnud väike palavik, mistõttu tegi Janika 7. ja 8. voorus kaks kiirviiki Hispaania ja Lõuna – Aafrika Vabariigi esindajaga.\nVõistluse esimene pool Janika Hiiuväinal ebaõnnestus. Avavoorus kaotas ta maailmameistriks tulnud hiina neiule Zhongyi Tanile. Kaotused tuli võtta vastu ka kahelt Valgevene malekoolkonna esindajalt ning raske vea tõttu teises voorus austraallannalt. 4. voorus võitis Janika Keenia ja 6. voorus teist Austraalia tüdrukut.\n9. voorus võitis Janika Moldaavia ja 10. voorus Itaalia maletajat. “Nende partiidega tõestas ta oma mänguvormi paranemist, kuid viimases voorus vastu tulnud filipiinide neiu võttis võimaluse parema tulemuse saavutamiseks,” tõdes Kalle Hiiuväin.\n“Loodan, et järgnevatel aastatel õnnestub tal oma tulemust veelgi parandada, sest endast kaks aastat vanematega mängides annab vanusevahe päris palju tunda,” lausus Hiiuväin, lisades, et 16 parema hulka jõudmine ei tohiks olla kahe aasta pärast võimatu.\nKuni 10aastaste turniiri kolm paremat olid Zhongyi Tan (Hiina) 10, Mariya Muzychuk (Ukraina) 8,5 ja Alena Tairova (Valgevene) 8,5 punktiga. Kokku osales 70 noormaletajat.\nEesti maletajate tulemused:\nP18 Meelis Kanep 7,\nP16 Ruslan Gogia 5,\nP14 Ilja Vovk 5,5,\nP12 Sten Kasela 3,5,\nP10 Gvozdev 4,\nT18 Sofia Budõlina 5,5,\nT16 Viktoria BaSHkite 6,5,\nT14 D. Barambajeva 2,5,\nT12 Tuuli Vahtra 5,5 punkti.\nEelmine artikkelVennashaudade korrastamine kooskõlastatakse muinsuskaitsega\nJärgmine artikkelVõrkpallineiud võistlesid Paides